
CÂTEVA  REFLEX1UNI  CU  PRIVIRE  LA  TENDINŢELE 
PRACTICE  ALE  DIFERITELOR  CREDINŢE  CREŞTINE. 

In  timpul  de  faţă  aproape  întreagă  creştinătatea  (eu  alte  cuvinte 
oamenii,  cari  adoptă  Evanghelia  drept  legea  lor  morală)  se  poate 
împărţi  în  trei  ramuri  principale:  1.  ortodoxia  sau  Biserica  Răsă¬ 
ritului;  2.  catolicismul  roman  sau  Biserica  Apusului  şi  3.  protes¬ 
tantismul,  înţelegând  sub  aceasta  denumire  generală  pe  toţi  dissi- 
denţii  celor  dintâi  două  Biserici,  anume:  luteranii,  reformaţii, 
sectarii  ruşi,  etc.  Fără  a  întră  în  analizarea  deosebirilor  dogmatice, 
esenţa  acestor  trei  forme  de  căpetenie  ale  creştinismului,  în  mani¬ 
festarea  lor  pipăită  în  mijlocul  neamului  omenesc,  poate  fi  rezu¬ 
mată  prin  însuşirile  următoare: 

Credinţa  romană  sau  mult  mai  clar,  papismul  s’a  cufundat 
în  materie.  Atrasă  de  seducerea  unei  regalităţi  trecătoare,  şi  trans- 
formându-şi  episcopul  său  într’un  fel  de  vice-Dumnezeu,  într’un 
d'a-Ide  Dalai-Lama  sau  în  un  Calif,  Roma  urmăreşte  o  putere 
pământească,  prerogative  lumeşti,  înţelepciunea  omenească  în 
ocârmuirea  Bisericii.  Aceasta-i  Idolatria  modificată,  după  cum  s’a 
exprimat  un  Italian,  dând  răspuns  ia  întrebările  unui  călător  rus, 
în  timp  ce  azistau  împreună  în  Roma  la  celebrarea  Sărbătorii 
Domnului  (La  Fete-Dieu,  Corpus  Domini),  sărbătoare,  care  nu 
există  de  loc  în  Biserica  universală.  Pentru  susţinerea  unui  creşti¬ 
nism  într’atâta  de  desfigurat,  s’a  ridicat  ordul  celebru  al  Iezuiţilor, 
fără  care  s’ar  fi  dărâmat  de  multa  vreme  întreaga  construcţie 
artificială  a  acestui  turn  Babei.  Calificând  ordul  Iezuiţilor  de  ce- 

lebru  (epitet,  care  nu-i  va  fi  refuzat  de  sigur  de  nime,  care  cu¬ 
noaşte  istoria),  trebuie  de  altcum  să  concedem,  că  oricât  de  îndrep¬ 
tăţită  ar  fi  universala  şi  profunda  indignare  împotriva  spiritului 
său  odios,  acest  ord  a  avut  şi  are  multe  merite  reale.  Cugetarea-i 
cuprinsă  de  o  negrăită  întristare,  când  îşi  reprezintă  omul,  ce 
lucrări  întinse,  ce  făptuiri  înalte  spirituale  şi  materiale,  ce  fel  de 
acte  de  o  neclintită  abnegaţiune,  au  fost  îndeplinite  de  către 
Iezuiţi  pentru  un  scop  mincinos!  Toţi  aceşti  oameni,  saucei  mai 
mulţi  dintre  ei  (cel  puţin  e  mângâietor  a  o  presupune),  au  crezut 
şi  cred  că  lucră  pentru  Dumnezeu,  câtă  vreme,  în  realitate,  ei 
nu  lucră,  vai!,  decât  pentru  satisfacerea  unui  capriciu  omenesc. 
De  aci  vine,  că  toată  propaganda  lor  neobosită,  toate  întreprin¬ 
derile  lor  într’adevăr  gigantice  s’au  redus  la  nimica  (neaut),  sau 
convergează  în  tot  atâtea  nenorociri  pentru  omenire.  E  cu  nepu¬ 
tinţă  să  nu  compătimeşti  pe  aceşti  nenorociţi  galerieni,  condam¬ 
naţi  a  se  consuma  în  sforţări  sterile  şi  să  nu  dorească  omul 
prefacerea  lor  din  falşi  soţi  ai  lui  Christos,  în  adevăraţi  fii  ai 
Bisericii  ortodoxe. 

Protestantismul,  după  cum  arată  însuşi  acest  cuvânt,  este  o 
protestare  provocată  de  tendinţa  păgânească  a  papismului.  Dar 
protestantismul,  respingând  sensualitatea  artistică  şi  strălucirea 
materială  a  Romei,  a  fost  împins  în  misticism.  Smulgându-se  din 
erorile  superstiţiei  romane,  a  pierdut  diti  vedere,  că  fără  Biserică  nu 
există  nici  religiune.  Cuvântul  religiune,  prin  rădăcina  lui,  este 
sinonim  cu  legătură,  ligament,  nod,  unire,  alăturare.  In  aplicarea  Iui  la 
credinţele  omeneşti,  cuvântul  religiune  indică  mijloacele,  accesibile 
simţurilor,  prin  cari  oamenii  presupun  posibila  împreunare  sau 
contactul  celor  pământeşti  cu  cele  cereşti,  celor  omeneşti  cu  cele 
dumnezeeşti.  Orice  religiune  îşi  are  personificarea  ei  în  slujitorii 
Divinităţii,  ridicaţi  la  funcţiile  lor  pe  oarecare  cale,  ce  se  datoreşte, 
nici  pe  departe  descoperirilor  inteligenţii  omeneşti,  ci  are  o  origine 
cerească.  Credinţa  creştină  şi-a  întemeiat  religia  sa,  şi  Biserica 
sa,  pe  punerea  mâni'or,  prin  succesiune,  a  apostolilor.  Toţi  creştinii 
despărţiţi  de  Biserica  apostolilor,  sunt  lipsiţi  de  aceasta  temelie, 
şi,  prin  urmare,  strict  vorbind,  n’au  de  loc  religiune.  Aceasta 
împrejurare,  alăturată  la  tendinţa  slăbiciunei  omeneşti,  care  adese¬ 
ori  împinge  pe  oameni,  desfăcuţi  de  o  eroare  oarecare,  în  excesul 
opus,  conduse  pe  protestanţi  către- reverii  iluzorice.  Nutrind  ură 

faţă  de  tot  ceea  ce  în  religiune  aparţine  domeniului  simţurilor,  ei 
vreau  să  împlinească  poruncile,  curat  numai  cu  spiritul,  să  cuce¬ 
rească  graţia  cu  ajutorul  raţionamentelor  şi  să  înlocuiască  tainele 
prin  metafizică.  In  decursul  vieţii  sale  pământeşti,  omul  învălit 
în  carne,  este  incapabil  a  se  mulţâmi  cu  o  teorie  a  raţiunei  pure. 
Sforţându-se  să  ajungă  la  o  astfel  de  himeră,  îşi  siluieşte  firea 
sa  şi  cade  într’o  mândrie  nesocotită,  —  însuşire  comună  ereticilor 
din  toate  timpurile,  —  care,  întunecând  înţelegerea,  a  condus 
câte  odată  pe  oameni  la  sisteme  de  o  extravaganţă  ne  mai  auzită. 
Putem  consideră  ca  cel  din  urmă  grad  al  erorii  (excepţionând 
nebunia  completă),  ceeace  lumea  numeşte  materialism,  adecă  încer¬ 
cările,  pe  cari  le  face  omul  cu  scopul  ca  să  stingă  în  sine  însuşi 
presimţământul  înăscut  al  nemuririi.  E  greu  lucru  să  sileşti  spi¬ 
ritul,  care  trăieşte  într’o  creatură  înzestrată  cu  graiu,  să  se  con¬ 
vingă  pe  deplin,  despre  indentitafea  ei  cu  dobitoacele.  Şi  exem¬ 
plele  unei  uitări  de  sine  atâta  de  crude,  cu  toate  că  excită  o 
adâncă  milă,  sunt  rari  în  lumea  creştină? 

Biserica  răsăriteană  ortodoxă,  Biserica  sinoadelor  şi  a  apo¬ 
stolilor,  singura,  care  a  păstrat  în  toată  curăţenia  lui  adevărul 
evanghelic,  fără  a  se  depărta  dela  acest  adevăr  în  vre-o  privinţă 
oarecare,  ocupă  fericita  cale  mijlocie  (aureum  mediuni)  între  sen- 
sualitatea  păgânească  a  papismului  şi  între  verboasele  şi  deşertele 
subtilităţi  ale  protestantismului.  Esenţa  (fiinţa)  ortodoxiei,  în  apli¬ 
carea  ei  către  om,  o  putem  defini  printr’un  singur  cuvânt,  numind 
aceasta  credinţă  adevărată:  religiunea  inimei.  Dacă  s’ar  aplică  şi 
celorlalte  credinţe  o  caracteristică  analogă,  ar  trebui  să  numim 
papismul  religiunea  simţurilor,  şi  protestantismul  religiunea  cuge¬ 
tării.  Astfel,  după  cum  în  individ,  singure  numai  simţemintele 
inimei  pot  menţine  în  echilibru  apetiturile  sălbatice  ale  cărnii, 
şi  sborul  arogant  al  spiritului;  totasemenea  religiunea  inimei  este 
singura,  care  satisface  întru  toate  natura  omenească,  cu  alte  cuvinte, 
care  să  fie  de  acord  cu  destinaţiunea  dată  neamului  omenesc  de 
Provedinţa  dumnezeiască.  Mântuitorul  a  zis:  «Luaţi  jugul  meu 
peste  voi  şi  vă  învăţaţi  dela  mine,  că  sunt  blând  şi  smerit  cu 
inima,  şi  veţi  află  odihnă  sufletelor  voastre» :  Creştinii  occidentali 
nu  pot  să  se  apropie  de  armonia  acestor  două  condiţiuni  ale 
graţiei  evanghelice  (blândeţea  şi  smerenia  inimei).  Roma  este 

sfanţii  nu  pot  să  se  smerească  sub  mâna  atotputernică  a  lui  Dum¬ 
nezeu,  în  urma  încrederei  lor  în  propria-le  raţiune. 

In  anul  1848,  aşa  zişii  liberali  de  atunci  născociră  ideea  să 
învite  savanţi  din  toate  părţile  universului  să  se  ducă  Ia  Paris, 
ca  să  delibereze  asupra  mijloacelor  pentru  stabilirea  unei  păci 
perpetue  între  toţi  locuitorii  globului  pământesc.  Ideea  aceasta  a 
fost  realizată  prin  întrunirea  unui  număr  destul  de  considerabil 
de  oameni  luminaţi  (sau  cel  puţin  cari  se  credeau  de  atari), 
şi  adunarea  lor  primi  numele  de  «Congresul  păcii».  Se  ţinură  mai 
multe  şedinţe.  S’au  propus  unitatea  de  greutăţi  şi  de  măsuri,  uni¬ 
tatea  de  monede,  un  oarecare  făcu  propunerea  să  se  fabrice  o 
singură  limbă  pentru  întreagă  specia  umană,  s’au  rostit  discursuri 
şi  s’au  despărţit.  Aceasta  manifestare  puerilă  (deşi,  de  altcum, 
cu  bune  intenţiuni),  nu-i  deamnă  de  remarcat,  decât  printr’un 
singur  punct,  anume,  că  cuvintele:  Dumnezeu,  Provedinţă,  Creator, 
Credinţă,  Inimă,  Rugăciune,  n’au  fost  barem  rostite  în  sînul  aces¬ 
tui  Congres  al  păcii.  Cum  oare  nu  i  a  venit  în  gând  nici  unuia 
din  personagiile,  cari  se  aflau  de  faţă,  că  pacea  între  oameni 
nu-i  cu  putinţă  decât  în  urma  unităţii  în  credinţă,  prin  unirea 
inimilor  cu  ajutorul  legăturilor  aceluiaş  sentiment  moral,  şi  nici 
decum  prin  deducţiunile  calculului  diferenţial,  sau  prin  combi- 
naţiunile  filologice?  Cauza  unei  orbiri  într’atâta  de  surprinză¬ 
toare  trebuie  căutată  în  adâncul  întunerec,  în  care-s  cufundate 
sufletele  locuitorilor  Europei  occidentale.  Medicii  au  făcut  obser¬ 
varea,  că  la  indivizii  atinşi  de  alienaţie  mentală,  partea  materială 
adecă  corpul,  prosperează;  cu  toate  acestea,  e  greu  să  presupui 
că  cineva  şi-ar  putea  dori  pentru  sine  soartea  acestor  nenorociţi. 
Tot  astfel  progresele  Europenilor,  în  ce  privesc  artele  şi  ştiinţele, 
nu  sunt  nici  mângăitoare,  nici  asigurătoare,  însoţite  fiind  de  neîn¬ 
cetatul  progres,  pe  care  sărăcia  morală  îl  face  în  sânul  unei 
societăţi  desorientate.  Răsărirea  soarelui  alungă  întunecimea  nopţii. 
Strălucirea  lurninei  dumnezeeşti,  care  s’a  ivit  şi  luminează  încă 
în  Răsărit,  cu  alte  cuvinte  reunirea  cu  Biserica  sobornicească  a 
Răsăritului,  singură  e  numai  în  stare  să  risipească  bruma  deasă 
de  impietate,  de  superstiţiuni  şi  de  învăţături  mincinoase,  care 
apasă  asupra  Apusului  creştin,  şi  să  aducă  pace  lumei.  Se  poate 
întâmpla,  ca  nişte  părinţi,  apucaţi  pe  calea  cea  rea,  văzând  pe 
fii  lor,  credincioşi  legii  progresului,  întrecându-i  în  fărădelegi,  să 

fie  cuprinşi  de  spaimă,  să-şi  schimbe  direcţiunea,  să  reintre  între 
ei  — -  înşişi  şi  să  se  îmbunătăţească;  acest  lucru  s’a  văzut.  Mă¬ 
celul  fratricid,  care  a  înlocuit  Unirea  americană,  fiică  a  Apusului, 
şi  considerată  încă,  de  către  Europeni  cu  puţin  mai  înainte,  ca 
paradisul  pământesc  al  înţelepciunei  omeneşti,  le  va  deschide 
poate-că  ochii?  —  Utinam! 

(După  un  autor  rus  anonim).  /  Beleută. 


EDUCAŢIA  CREŞTINĂ  A  VOINŢEI. 

—  După  Petrow.  — 

* împărăţia  lui  Dumnezeu  e  în  voi», 

(Luca,  17,  21). 

<- împărăţia  cerurilor  se  sileşte  şi  silitorii  o 
răpesc  pe  ea».  (Matei,  XI,  12). 

(Sfârşit). 

O  personalitate  morală  deplin  formată  este  întruparea  înaltelor 
idei  a  iubirii  şi  a  adevărului  în  omul  viu.  Cu  cât  o  idee  e  mai  înaltă, 
cu  atât  se  cer  mai  mari  încordări  pentru  a  o  realiză.  Pentru  a  preface 
acea  idee  într’un  avut  a  sufletului  nostru  trebue  să  o  îmbrăţişăm  cu 
toate  puterile  noastre  spirituale.  Prin  o  legătură  succesivă  şi  din  ce  în 
ce  mai  strânsă  cu  toate  celelalte  idei  ale  noastre  ideea  aceasta  trebuie 
să-şi  lărgească  treptat,  treptat,  cercul  de  influenţă  şi  să  devină  centrul 
întregei  acţiuni  a  vieţii  noastre  interne.  Newton,  fiind  întrebat 
cum  a  descoperit  legea  gravitaţiei,  a  răspuns:  «Gândindu-mă  mereu 
asupra  ei».  Altă  dată  s’a  exprimat  şi  mai  precis:  «Mă  gândesc 
mereu  la  obiectul  cercetării  mele;  aştept  cu  răbdare  pănă  ce  au¬ 
rora  slabă  a  dimineţii  se  transformă,  încet  încet  în  lumina  orbi¬ 
toare  a  zilei.» —  Cu  un  cuvânt:  nici  o  operă  însemnată  de  artă 
nici  un  lucru  ştiinţific  de  seamă,  nici  o  idee  genială  nu  se  pro¬ 
duce  deodată;  toate  trebuiesc  pregătite  multă  vreme  în  spiritul 
şi  inima  autorului ;  se  desăvârşesc  abia  după  mulţi  ani  şi  cer  o 
observare  lungă,  statornică  şi  concentrată.  Acelaş  proces  trebuie 
urmat  şi  la  formarea  unei  personalităţi  morale  desăvârşite.  Dacă 
vrem,  de  pildă,  să  întrupăm  în  noi  idealul  iubirii  şi  adevărului  e- 
vanghelic,  făcându-1  carne  şi  sânge  din  noi,  trebuie  să-i  dăm  o 
deosebită  atenţiune.  Dacă  idealul  acesta  apare  în  noi  doar  super¬ 
ficial  şi  în  treacăt,  e  ca  şi  cum  n’ar  fi  fost;  va  muri  şi  se  va  uită 
fără  a  lăsă  vreo  urmă.  Trebuie  să  ne  gândim  şi  să  ne  con¬ 
centrăm  serios  asupra  lui.  Atunci  va  căpăta  vioiciunea  necesară  şi 
cu  ajutorul  unei  puteri  magnetice  misterioase,  a  asociaţiei  ideilor 
va  atrage  la  sine  şi  alte  idei  folositoare  şi  sentimente  puternice 

contopindu-se  cu  ele  într’un  tot  nedespărţit.  Lucrarea  aceasta  a 
centralizării  şi  întăririi-  unei  idei  înalte  în  sufletul  omenesc  sau 
desvoltarea  unui  sentiment  ideal;  psihologul  francez  Pajot  o  com¬ 
pară  cu  formarea  artistică  a  cristalilor  >.  Dacă,  spune  el,  într’o  so¬ 
luţie  chimică,  care  cuprinde  mai  multe  corpuri  diferite  în  stare  de 
saturaţie,  cufundăm  un  cristal,  părţile  asemănătoare  cu  cristalul 
prin  puterea  misterioasă  a  atracţiunii  se  vor  despărţi  de  lichid  şi 
se  vor  grupă  încet  în  jurul  cristalului. 

Cristalul  va  creşte  treptat,  şi  dacă  soluţia  e  lăsată  în  pace 
câteva  săptămâni  sau  luni,  vom  dobândi  unul  din  acele  exemplare 
frumoase  care,  prin  frumuseţea  lor  formează  bucuria  şi  mândria 
laboratoarelor  chemice». 

Acelaş  lucru  se  întâmplă  şi  în  psihologie.  Luaţi  o  stare  psi¬ 
hică  puneţi-o  în  centrul  conştiinţei,  păstraţi-o  aşa  mai  multă  vreme 
şi  pe  nesimţite,  prin  influenţa  unei  puteri  tot  atât  de  misterioase  ca 
cea  chimică,  toate  ideile  şi  mişcările  sufletului,  asemănătoare  cu 
ea,  se  vor  grupă  în  jurul  acestei  stări  sufleteşti.  De  aci  va  re¬ 
zultă  un  sentiment  puternic,  căruia  vieaţa  i  se  va  supune  în  totul. 
In  faţa  lui,  toate  celelalte  se  vor  retrage.  Chiar  sentimentele 
inferioare  şi  ruşinoase,  dacă  ne  lăsăm  cu  totul  stăpâniţi  de  ele, 
pot  dobândi  asupra  noastră  o  putere  nemărginită.  —  Să  ne  gândim 
numai  la  «Cavalerul  sgârcit»  al  lui  Puşkin,  care  stă  în  pivniţă 
în  mijlocul  grămezilor  de  aur  slab  luminate.  ^  El  spune:  Cine  ştie 
câtă  renunţare,  câtă  pasiune  şi  câte  visuri  grele,  câte  griji  zilnice 
şi  nopţi  fără  somn  m’au  costat  toate  acestea  —  şi  fiul  meu  va  crede 
că  inima  mea,  acoperită  de  muşchiul  bătrâneţii,  n’a  cunoscut  ce-i 
dorinţa,  sau  că  pe  mine  nici  odată  nu  m’a  chinuit  conştiinţa?... 
O,  nu,  bogăţia  se  câştigă  numai  prin  suferinţă !  In  cartea  lui 
Dnill,  «Esenţa  crimei  şi  criminalii»  se  citează  un  întreg  şir  de 
personalităţi  la  care  instinctele  de  ordine  inferioară  stăpânesc  în¬ 
treaga  fiinţă  a  omului  şi-I  determină  la  acţiuni  corespunzătoare. 
Un  oarecare  M.,  de  pildă,  îşi  consacrase  toată  vieaţa  în  «serviciul 
pânteceluK  El  cutreerase  toate  ţinuturile  Franţei,  care  aveau  o 
însemnătate  oarecare  cu  privire  la  mijloacele  de  hrană.  Studiase 
cu  mult  zel  fiziologia  digestiunii,  precum  şi  istoria  lumii  şi  făcuse 
multe  călătorii  exploratoare,  toate  în  vederea  artei  culinare.  Ştiâ 
să-ţi  povestească  în  ce  an  şi  sub  ce  domnitor  s’a  introdus  cutare 
sau  cutare  aliment  şi  chiar  de  cine  şi  din  ce  ţară.  Nu  vorbiâ  de 
cât  de  gastronomie  şi  stimă  numai  pe  gastronomi  şi  pe  bucătari. 
Un  alt  domn  de  aceeaşi  talie,  consumase  în  curs  de  6  ani  o  a- 
vere  care  aduceâ  un  venit  anual  de  o  jumătate  milion  de  ruble. 
Avea  agenţi  în  Mexico,  în  China,  în  Canada  etc.,  cari  aveau  să  i 
trimită  cele  mai  fine  delicatese.  Când  îi  mai  rămase  doar  un  na¬ 
poleon,  îşi  cumpără  o  pasere  de  lux,  o  fripse  după  toate  regu- 


255 


lele  artei  culinare,  acordă  stomacului  încă  două  ore  pentru  di- 
gestiune,  şi  dtipăce  se  ospătă  astfel,  pentru  ultima  dată,  plecă  şi 
se  înecă.  Importanta  vieţii  fără  mijloacele  necesare  pentru  satis¬ 
facerea  cerinţelor  stomacului  său  atotputernic,  s’a  făcut  cu  totul 
absurdă  şi  astfel  îi  puse  capăt. 

Dacă  asemenea  instincte,  inferioare  pot  exercita  o  influenţă 
atât  de  puternică  asupra  întregei  vieţi  spirituale  a  omului,  ba  pot 
deveni  bază  de  operaţie  a  întregei  lui  concepţiuni,  după  care 
preţueşte  toate  fenomenele  vieţii,  tot  aşa  trebuie  să  fie  şi  cu  sen¬ 
timentele  de  ordine  mai  înaltă.  Năzuinţa  după  desăvârşirea  mo¬ 
rală  poate  dă  o  anumită  direcţie  activităţii  noastre,  dacă  ne  dăm 
osteneala  să  ne  concentrăm  spiritul  asupra  unor  idealuri  luminoase 
ale  binelui  şi  adevărului  şi  dacă  ne  pătrundem  de  ele.  Cel  mai  de¬ 
săvârşit  ideal  de  vieaţa  ni-1  oferă  Evgnghelia.  Figura  morală 
ideală  a  omului,  aşa  cum  e  încorporată  în  apostolul  dumnezeesc 
al  iubirii,  respiră  o  frumseţă  spirituală  atrăgătoare.  Să  aveţi  mereu 
înaintea  ochilor  acest  pdeal  şi  mode!  şi  trăsăturile  lui  caracteris¬ 
tice  vi  se  vor  întipări  adânc  în  suflet.  S’a  observat  că  unii  soţi, 
cari  au  trăit  mulţi  ani  în  vieaţa  familiară,  se  aseamănă  nu  numai 
în  privinţa  caracterului  şi  obiceiurilor  dar  ' chiar  în  privinţa  exteri¬ 
orului.  Atât  de  puternic  influenţează  asupra  omului  repetarea 
prea  deasă  a  aceloraşi  impresiuni.  Fie  dar  ca  impresiile  pe  care 
le-aţi  primit  din  contactul  cu  Evanghelia  să  nu  fie  numai  întâm¬ 
plătoare,  slabe  şi  trecătoare.  Cu  cât  veţi  fi  mai  des  în  poziţia 
Măriei  la  picioarele  lui  lisus,  cu  cât  veţi  petrece  mai  multe  ore 
în  meditare  profundă  asupră  scrierilor  Evangheliştilor,  figura  lui 
Hristos  vi  se  va  face  cu  atât  mai  cunoscută  mai  apropiată  şi 
mai  scumpă  şi  particularităţile  caracterului  său  se  vor  imprimă 
cu  atât  mai  viu  şi  mai  luminos  în  copia  voastră  morală.  Ca  sub 
loviturile  dălţii  unui  sculptor  genial,  bădărăniile  şi  grosolăniile 
caracterului  vostru  se  vor  şterge  pănă  ce  figura  voastră  interioară 
progresând  dela  o  particularitate  la  alta,  dela  cele  mai  de  jos  la 
cele  mai  de  sus,  dela  cele  mai  de  sus  la  lucruri  şi  mai  desăvâr¬ 
şite,  pănă  ce  se  va  transformă  treptat,  treptat,  în  icoana  desăvâr¬ 
şită  a  lui  Hristos.  Tendinţa  atât  a  vieţii  noastre  personale  cât 
şi  a  celei  sociale  trebuie  să  fie  ca  chipul  lui  Hristos  să  se  imprime 
şi  întrupeze  în  noi.  Dacă  vieaţa  noastră  socială  e  departe  de  de¬ 
săvârşirea  morală,  dacă  adeseori  e  întunecată  de  izbucnirea  bă¬ 
dărană  a  violenţei,  neruşinării  şi  lipsei  de  conştiinţă,  faptul  acesta 
se  explică  prin  aceea  că,  printre  noi  se  află  prea  puţini  oameni 
cari  să  fi  întrupat  în  caracterul  lor  chipul  lui  Hristos,  cari  să-şi 
fi  educat  voinţa  spre  ascultare  faţă  de  cuvintele  sale.  In  vieaţa 
noastră  privată  şi  publică  domneşte  o  grozavă  lipsă  a  oglindirii 
chipului  lui  Hristos.  Pretutindeni  se  întreabă  mereu  de  repre- 


256 


zentanţii  ideii  lui.  De  aceea  datoria  sfântă  şi  mare  care  se  im¬ 
pune  tuturor  acelora  în  cari  nu  s’a  stins  încă  schinteia  dumne¬ 
zeiască  şi  cari  n’au  căzut  cu  totul  în  serviciul  cărnii  e  următoarea: 
Pătrundeţi-vă  de  lumina  Evangheliei,  reprezentaţi  în  iume  ade¬ 
vărul  lui  Hristos,  întemeiaţi-vă  vieaţa  pe  temeliile  anunţate  de 
Mântuitorul.  Poate  să  fie  atunci  întunerec  în  lume:  ceva  pasă! 
fiţi  voi  lumina  lumii! 

Cutare  sau  cutare  particularitate,  cutare  sau  cutare  fel  de  ser¬ 
viciu  sunt  fără  iportanţă  aici.  Oricine  şi  fiecare  dintre  noi,  mai 
înainte  de  a  întră  în  activitatea  publică  trebuie  să  fie  om,  în  a- 
devăratul  înţeles  al  cuvântului.  Ca  să  fii  conlucrător  folositor, 
trebuie  să  fii  o  personalitate  morală  formată.  Ca  temelie  nece¬ 
sară  a  mărimii  omeneşti  în  orice  formă  s’ar  exprimă  ea,  trebuie 
avută  în  vedere  demnitatea  morală.  Nu  împoartă  opera  la  care  lu¬ 
craţi:  fie  că  faceţi  o  faptă  eroică  sau  o  muncă  de  toate  zilele, 
modestă  şi  obişnuită,  ceeace  importă  e  ca,  pretutindeni  şi  totdeauna 
să  vă  arătaţi  credincioşi  poruncii  Mântuitorului :  Fiţi  sarea  pă¬ 
mântului  şi  lumina  lumii»,  ca  în  orice  loc  şi  în  orice  mediu  să 
exercitaţi  o  influenţă  binefăcătoare  asupra  tuturor  cari  vă  încon¬ 
joară,  făcându-i  prin  puterea  exemplului  vostru,  să  iubească  binele 
şi  adevărul,  şi  învăţându-i  să  preţuiască  cum  se  cuvine  frumseţea 
morală  a  vieţii.  Ori  de  mâncaţi,  ori  beţi,  şi  orice  faceţi  să  faceţi 
spre  lauda  lui  Dzeu;  scrie  Apostolul  (1.  Cor.  X,  31)  <  Aşa  să  lumi¬ 
neze  lumina  voastră  înaintea  oamenilor  ca  văzând  faptele  voastre 
cele  bune  să  preamărească  pe  Tatăl  Vostru  cel  din  ceruri ;»  a 
zis  Iisus  Hristos  (Matei  V,  16), 

Orice  abatere  dela  această  poruncă  apare  ca  o  abatere  dela 
datoria  noastră,  ne  slăbeşte  energia  morală  şi  exercită  o  influenţă 
i  sdrobitoare  asupra  întregei  noastre  vieţi  de  mai  târziu.  O  pică- 
I  tură  de  apă  murdară,  care  a  căzut  într’un  izvor  sau  râu  curat,  e 
aproape  imperceptibilă,  însă  când  s’a  disolvat  în  nişte  valuri  curate 
ca  cristalul  va  introduce  în  ele  o  mare  turburare  şi  poate  fi  ori¬ 
gina  multor  ciuperci  şi  bacterii  infecţioase.  Aceasta  e  o  lege 
naturală,  care  se  aplică  atât  în  lumea  fizică  cât  şi  în  cea  spiri¬ 
tuală.  De  aceea,  luaţi  seama  Ia  voi  înşivă  în  toate  împrejurările 
Otrava,  ori  in  ce  măsură  o  veţi  luă,  rămâne  tot  otravă,  şi  răul 
rămâne  tot  rău,  oricât  de  neînsemnat  vi  s’ar  părea.  O  coardă 
proastă  numai  o  minută  de  ar  vibra  şi  tot  scoate  un  sunet  fals, 
stricând  impresia  întregei  bucăţi  muzicale.  Exact  acelaş  lucru  se 
poate  spune  despre  armonia  morală  a  spiritului  omenesc.  Aproape 
în  general  suntem  obicinuiţi  să  nu  prea  luăm  în  serios  micile 
slăbiciuni  şi  lipsuri,  pe  când  de  fapt,  ele  au  o  importanţă  serioasă. 
Dupăcum  Alpii  şi  Himalaia  constau  din  mici  grăunţi  de  nisip, 
oceanele  fără  margini  din  picături  neînsemnate,  tot  aşa  şi  vieaţa 

se  compune  mai  numai  din  nimicuri.  Eroii  se  nasc  numai  după 
secole  întregi  şi  acte  eroice  nu  se  săvârşesc  în  orice  clipă;  vieaţa 
merge  mereu  pe  calea  ei  bătătorită,  ducând  cu  ea  grijile  şi  nevoile 
zilnice  obicinuite.  Şi  tocmai  în  atitudinea  Iui  faţa  de  aceste  nimi¬ 
curi  ale  vieţii  se  cunoaşte  omul  cine  e.  Un  fulguşor,  pe  care  abia  îl 
mai  zărim,  ne  arată  în  ea  direcţia  vântului;  un  pai  neînsemnat 
determină  cursul  fluviului...  «Cine  e  credincios  în  lucrurile  mici, 
zice  Mântuitorul,  e  credincios  şi  în  lucrurile  mari  şi  cine-i  ne¬ 
drept  în  cele  mici  acela  e  nedrept  şi  în  cele  mari.  (Luca,  XVI,  10). 

Acum  câţiva  ani,  cu  ocazia  săpăturilor  din  Pompei,  s’a  des¬ 
coperit  un  luptător  roman  deplin  înarmat,  cu  lancea  în  mână  şi 
cu  zăbrelele  dela  coif  trase  peste  faţă.  Probabil  că  luptătorul  pe 
când  sta  de  sentinelă  văzuse  cum  se  apropie  de  el  moartea  ame¬ 
ninţătoare,  dar  rămăsese  Ia  postul  lui,  credincios  datoriei  şi  tră¬ 
sese  doar  zăbrelele  coifului  preste  ochi  ca  să  nu  vadă  grozăvia 
din  faţa  iui  şi  a  rămas  la  post  astfel,  acoperit  de  cenuşe  până 
în  zilele  noastre,  fără  îndoială  că  acesta  a  fost  unul  din  nenu¬ 
măraţii  eroi,  cari  au  rămas  necunoscuţi  lumii,  şi  ale  căror  fapte, 
dacă  s’ar  fi  petrecut  în  alte  împrejurări  mai  avantagioase,  ar  fi 
intrat  de  mult  pe  scena  istoriei  universale  spre  îmbărbătarea  ur¬ 
maşilor.  Daca  omul  acesta  n'ar  fi  pierit  în  Pompei,  vieaţa  lui  ar 
fi  fost  vieaţa  unui  om  plin  de  curaj  şi  conştiincios,  chiar  dacă 
n’ar  fi  izbutit  să  facă  cine  ştie  ce  faptă  mare.  De  aceea,  gân- 
diţi-vă  ca  nimeni  din  voi,  poate,  n’are  să  facă  lucruri  prea  mari 
în  vieaţă,  însă  puteţi  şi  trebuie  să  vă  împliniţi  cu  cinste  toate 
datoriile:  adecă,  puteţi  realiză  în  vieaţă  binele  şi  dreptatea,  po¬ 
trivit  cu  facultăţile  voastre  înăscute.  —  Repet:  nu  e  dat  fiecăruia 
să  fie  erou  şi,  chiar  dacă  ar  avea  însuşirile  necesare  pentru  aceasta, 
nu  se  cer  întotdeuna  fapte  mari  şi  nici  n’avem  întotdeauna-ocaz-ie 
jiQcesT  sens ;  însă ,  cu  toţii  putem  fi  oameni’ 'cinstiţi,  purtători  ai 
celor  mai  înalte  idealuri  de  vieaţă,  conlucrători  Ia  opera  răs¬ 
pândirii  împărăţiei  lui  Dumnezeu  pe  pământ.  Şi,  dacă  vreţi  să 
vă  împliniţi  bine  chemarea  în  lume,  pregătiţi-vă  şi  lucraţi  ca  să 
puteţi  fi  vrednici  de  acel  ideal  mare  pentru  care  aţi  fost  chemaţi 
prin  voinţa  dumnezeiască  din  nefiinţă  la  fiinţă.  Să  ştiţi  că  for¬ 
ţele  morale,  ca  şi  cele  fizice,  cresc  numai  prin  exerciţii  continue. 
Cine  vrea  să  ajungă  a  ridică  greutăţi  mari,  trebuie  să  se  exer¬ 
cite  ridicând  greutăţi  mai  mici:  Altfel  nimeni  nu  poate  ajunge 
mare  atlet.  De  aceea,  trebuie  să  lucraţi  neîncetat  Ia  formarea 
voinţei  voastre,  exercitând  o  mereu  în  năzuinţă  spre  bine  şi  adevăr 
şi,  nescăpând  nici  o  ocazie  în  care  s’ar  putea  afirmă  cu  tărie. 
Cine  ştie,  poate  că  o  asemenea  ocazie  izolată  şi  neînsemnată 
atinge  în  ascunzişurile  sufletului  nostru  coarde  necunoscute  până 
aci,  şi  toată  vieaţa  va  fi  un  imn  de  biruinţă  cântat  în  numele 

iubirii  de  Dumnezeu  şi  de  oameni.  Evanghelia  citează  în  privinţa 
aceasta  multe  cazuri  surprinzătoare.  Să  luăm  de  pildă  numai  con¬ 
vertirea  lui  Zacheu  (Luca,  XIX,  1 — 19). 

lisus  Hristos  înconjurat  de  mulţime  multă  de  popor,  trecea 
prin  lerihon.  Profitând  de  ocazie,  un  om  cu  numele  Zacheu, 
mai  marele  vameşilor,  şi  foarte  bogat,  căută  să  vadă  pe  lisus, 
dar  nu  ştia  cum  să  facă.  Să  se  apropie  de  El  nu  putea,  fiindcă 
se  credea  nevrednic.  Numai  amintindu-şi  de  trecut  roşia  de  ru¬ 
şine  şi  inima-i  băteâ  cu  putere.  Se  găsiâ,  oare,  şi  pentru  el,  je¬ 
fuitorul  poporului,  apăsătorul  celor  slabi,  şi  fără  sprijin,  un  loc 
alături  de  marele  învăţător  al  iubirii  şi  al  adevărului?  Nu,  Za¬ 
cheu  mai  degrabă  ar  fi  intrat  în  pământ  decât  să  stea  în  faţa 
acestui  drept  şi  să  supoarte  privirea  ochilor  lui  curaţi,  despre 
care  se  zicea  că  pătrundeau  până  în  adâncul  sufletului  şi  vedeau 
secretele  inimii.  Totuş  inima-i  ardea  de  dorinţă  de  a-1  vedea.  Za¬ 
cheu  auzise  atât  de  multe  despre  bunătatea  şi  sfinţenia  lui  lisus, 
care  trecea  acum  prin  lerihon,  încât  sufletul  lui  tindea  spre  El. 
El  văzuse  atât  de  puţin  adevăr  în  propria  lui  vieaţă  şi  în  vieaţa 
celorlalţi  oameni  din  jurul  lui,  încât  ar  fi  dat  foarte  mult  să  vadă 
cel  puţin  odată  pe  Aula,  care  eră  adevărul  însuş  (Ioan  XIV,  6) 
şi  învăţa  pe  alţii  adevărul.  Din  nenorocire,  Zacheu  eră  «mic  de 
statură»  şi  nu  putea  vedea  pe  lisus  din  dosul  mulţimii.  Atunci 
se  duse  înainte,  se  atârnă  de  un  smochin  de  pe  drum,  şi  aşteptă 
acolo  până  la  trecerea  Iui  lisus.  —  «Şi  când  lisus  ajunse  în 
locul  acela,  se  uită  în  sus  îl  văzu  şi-i  zise:  -Zachee,  coboară-te, 
căci  azi  voiu  întră  în  casata».  (Luca  XIX,  5)...  Zacheu  aproape 
îşi  eşise  din  fire,  se  aruncă  jos  din  pom  şi  primi  cu  bucurie  pe 
lisus.  Puţinele  cuvinte  ale  Mântuitorului  fură  de  ajuns  ca  să 
transforme  la  moment  inima  lui  Zacheu.  Gândul  că  lisus,  cel 
mai  mare  drept,  nu  se  ruşină  de  el,  cel  mai  nelegiuit  vameş,  îi 
luminase  sufletul  întunecos  ca  un  fulger.  Spiritul  lui  Zacheu  se 
deşteptase  la  lumină.  Puteau  să  continue  ceilalţi  să-l  dispreţu¬ 
iască  ca  pe  un  duşman  primejdios,  răpitor  şi  rău  —  căci  el  se 
încredinţase  că  nu  e  pierdut  de  tot  înaintea  lui  Dumnezeu,  că  în  el 
tot  mai  rămăsese  o  schintee  dumnezeiasca,  care  eră  de  mare 
preţ  pentru  marele  lui  oaspe  şi  care  avea  să  fie  de  acum  încolo 
cea  mai  mare  avuţie  în  tot  restul  vieţii  lui.  Tot  ce  dobândise 
mai  înainte,  călcând  în  picioare  binele  şi  adevărul,  pierduse  orice 
valoare  pentru  el.  Pe  el  un  lucru  îl  interesă:  Să  păstreze  bu¬ 
năvoinţa  pe  care  i-o  arătase  lisus  în  chip  aşa  de  surprinzător. 
«Şi  Zacheu,  spune  Evang.  Ioan,  se  apropie  şi  zise  Domnului: 
«Iată,  Doamne,  jumătate  din  averea  mea  o  dau  săracilor  şi  de 
am  înşelat  pe  cineva  dau  înapoi  împătrit».  «Insă  lisus  îi  zise: 
«Azi  s’a  făcut  mântuire  casei  acesteia».  (Luca,  XIX,  8,  9). 

O  veche  parabolă  indiană  spune  că,  un  părinte,  luând  un 
fruct  copt  dintr’un  pom  rămuros  l-a  împărţit  în  două  şi  în  urmă 
arătând  fiului  său  partea  pe  unde  făcuse  tăetură  l-a  întrebat  ce 
vede  în  ea. 

—  «Câteva  seminţe  mici»,  fu  răspunsul  repede  al  copilului». 

—  «Ia  una  din  ele,  desfă-oşi  spune-mi  ce  vezi  în  mijlocul  ei  >. 

—  «In  mijlocul  ei  nu  văd  nimic»,  zise  băiatul  încurcat. 

—  «Fătul  meu»  îi  zise  tatăl,  în  mijlocul  seminţei,  acolo  unde 
tu  nu  vezi  nimic,  e  ascunsă  putinţa  vieţii  unui  arbore  mare,  de 
ale  cărui  fructe  se  pot  împărtăşi  sute  de  oameni,  dacă  seminţele 
cad  pe  pământ  bun». 

Şi-  -eâte-se«t«rţe-  -acestea  nu  se  pierd  în  fiecare  din  noi, 
numai  din  cauza  că  ini  vedem  nimic  în  ele,  "întocmai  ca  Co¬ 
piii,  şi  nu  le  dăm  nici  o  importanţă!  Cate  simţiri  înalte  şi  sfinte 
nu  se  înăbuşe  în  noi,  din  cauză  că  nu  Ie  dăm  atenţia  cuvenită 
şi  nu  le  dăm  răgaz  să  se  desvoalte  şi  să  se  întărească  în  noi. 
—  _Aşâ  se  face— că.. ini m.a,noastră,  care  era  aşa  de  susceptibilă  şi 
simţitoare  cu  vremea  şe_  învârtoşează.  Năzuinţa  spre  bine  se 
\tîeşteaptă  din  ce  în  ce  mai  rar  în  noi,  şi  numai  facem  nici  cele 
rfoai  mici  fapte  de  iubire  şi  adevăr,  cu  toate  că  vieaţa  e  atât  de 
săracă  în  ele  şi  are  atât  de  multă  nevoie  de  ele... 

Dim.  I.  Cornilescu. 


PAVEL  Şl  IOAN  CA  ÎNDRUMĂTORI  AI  PĂSTORILOR 

DE  SUFLETE. 

—  După  Dr.  i'mntz  Xaver  Matz.  — 

II. 

însuşirile  păstorilor  de  suflete. 

c  întru  nimica  undând  nici  o  sminteală, 
ca  slujba  noastră  să  nu  se  defaime'. 

2.  Corinteni  cap.  6  v.  3. 

1.  Timoteiu  cap  3.  v.  1 — 16. 

1.  Credincios  este  cuvântul,  de  pofteşte  cineva  episcopie,  bun  lucru 
pofteşte.  2.  însă  se  cade  episcopului  să  fie  fără  de  prihană,  al  unei 
mueri  bărbat,  priveghitor,  treaz  la  minte,  bineînpodobit,  iubitor  de  străini, 
învăţător,  3.  nebeţiv,  negrabnic  a  bate,  nelacom  la  dobândă  urîtă,  ci  biând, 
nesfadnic,  neiubitor  de  argint,  4.  casa  sa  binechivernisându-şi,  feciori  având 
ascultători,  cu  toată  curăţia.  5.  Că  de  nu  ştie  cineva  chivernisi  casa  sa, 
cum  va  purtă  grije  de  biserica  lui  Dumnezeu.  6.  Nu  decurând  botizat 
fiind,  ca  nu  umflându-se  să  cază  în  judecata  diavolului.  7.  Şi  se  cade  lui 
şi  mărturie  bună  să  aibă  dela  cei  din  afară,  ca  sa  nu'  caza  în  batjocură 

şi  în  cursa  diavolului.  8.  Diaconii  aşişderea  de  cinste  să  fie,  nu  cu  două 
guri,  nebăutori  de  vin  mult,  neagonisitori  de  dobândă  spurcată,  Q.  ci  având 
taina  credinţi  întru  cunoştinţă  curată.  10.  Şi  aceştia  să  se  ispitească  întâiu, 
după  aceea  să  slujească,  fără  de  prihană  fiind.  11.  Muerile  aşişderea  de 
cinste,  negrăitoare  de  rău,  nelimbute,  treze,  credincioase  întru  toate. 
12.  Diaconii  să  fie  a  unei  mueri  bărbaţi,  fiii  bine  indreptându-şi  şi  casele 
sale.  13.  Că  ceice  slujesc  bine,  treaptă  buna  loruşi  dobândesc  şi  multă 
îndrăznire  întru  credinţa,  carea  este  întru  Christos  lisus.  14.  Acestea  scriu 
ţie,  având  nădejde,  că  voiu  venî  la  tine  fără  de  zăbavă.  15.  Iar  de  mă 
voiu  zăbovi  ca  să  ştii  cum  trebue  în  casa  lui  Dumnezeu  a  petrece,  carea 
este  biserica  Dumnezeului  celui  viu,  stâlp  şi  întărire  adevărului.  16.  Şi 
cu  adevărat  mare  este  taina  creştinătăţii,  Dumnezeu  s’a  arătat  în  trup,  în- 
dreptatu-s’a  în  Duh,  arătatu-s’a  îngerilor,  s’a  propoveduit  Intre  neamuri, 
crezut  a  fost  in  lume,  înălţatu-s’a  întru  mărire. 

î.  Chemarea  preoţească  e  o  chemare  înaltă,  e  chiar  cea 
mai  înaltă  şi  sublimă  chemare  din  câte  există  pe  pământ.  Scopul 
ei  nu  e  determinat  de  timp  şi  nici  nu  e  pe  pământ,  ci  în  veti- 
nicie,  în  împreunarea  definitivă  a  omului  cu  Dumnezeu,  după 
care  aici  pe  pământ  atât  de  mulţi  însătează.  Nu  viaţa  trupească 
şi  fericirea  şi  binele  pământesc  o  preocupă  în  primul  rând  sau 
exclusiv,  ci  sufletele  nemuritoare  formează  domeniul  şi  cercul  ei 
de  activitate,  şi  mântuirea  acestora  este  datorinţa  ei  cea  mai  de 
căpetenie.  Ni  se  sfâşie  sufletul  şi  ni  se  trezeşte  în  inimi  cea 
mai  adâncă  compătimire,  când  vedem  cum  se  distramă  din  zi  în 
zi  norocul  şi  fericirea  unui  om  şi  durerea  care  îi  bântue  în  inimă 
ni  se  reoglindează  şi  în  faţa  lui.  A  îi  condamnat  însă  să  porţi 
tot  mereu  în  tine  vermele  rozător  al  conştiinţii,  să  fi  părăsit  de 
toată  lumea,  fără  să  găseşti  în  năcazuri  compătimire  din  vre-o 
parte,  să  fi  torturat  necontenit  de  dureri  interne  şi  externe,  care 
e  omul  să  supoarte  toate  acestea  gânduri  fără  ca  să  se  cutremure 
până  în  cele  mai  dinlăuntru  ale  sale?!  Pentru  a  feri  sufletele  oame¬ 
nilor  de  astfel  de  dureri  şi  pentru  ale  abate  dela  atare  nefericire,  s’a 
întrupat  fiul  lui  Dumnezeu  şi  a  petrecut  între  oameni.  Căci  « cre¬ 
dincios  este  cuvântul  şi  de  toată  primirea  vrednic  că  Christos  lisus 
avenit  în  lume  să  mântuiască  pe  păcătoşi»,  (1  Timotei  cap  1  v.  15)  «A 
venit  fiiul  omenesc  să  caute  şi  să  mântuiască  pe  ceice  eră  pierdut» 
(Luca  cap  19  v.  10  conf.  Matei  cap  9  v.  13;  Marcu  cap  2  v.  17). 
Acelaş  Fiu  a  lui  Dumnezeu,  care  cât  a  trăit  în  lume  şi  a  petrecut 
între  oameni,  a  fost  silit  să  ia  asupraşi  toate  chinurile  unei  vieţi 
trudite  peste  marginile  firii,  mai  zice,  că  nu  vrea  ea  să  piară 
cineva,  ci  toţi  să  vie  la  pocăinţă»  (2  Petru  cap  3  v.  9)  şi  chiar 
*pre  sine  însuşi  s’a  dat  preţ  de  răscumpărare  pentru  toţi»  (1  Ti¬ 
motei  cap  2  v.  6)  şi  a  întemeiat  în  sfânta  sa  biserică  «împărăţia 
harului».  Pe  preoţii  tuturor  gradelor  ierarhice  Christos  i-a  făcut 

«ispravnicii  tainelor  sale>  (1  Cor.  cap.  4  v.  1)  şi  cu  glasul  ru¬ 
gător  al  celui  ce  totul  e  în  stare  să  jertfească  pentru  viaţa  şi 
mântuirea  lumii,  i-a  chemat  Ia  o  lucrare  intensă  în  scopul  mân¬ 
tuirii  sufletelor.  Preoţii  la  rândul  lor  aceasta  sfântă  slujbă  vor 
îndeplini-o  cu  atât  mai  bine  şi  cli  atât  mai  multă  tragere  de  inimă, 
cu  cât  mai  curată  şi  mai  adevărată  le  va  fi  concepţia  despre 
chemarea  preoţească  şi  cu  cât  mai  temeinic  şi  mai  mult  şi-au 
pregătit  în  trecut  şi-şi  vor  mai  pregăti  şi  în  viitor  sufletele 
pentru  ea. 

2.  Apostolul  în  epistola  sa  cătră  Timotei  scoate  la  iveală 
într’un  mod  cât  se  poate  de  clar  şi  de  precis  însemnătatea  che¬ 
mării  preoţeşti  şi-şi  dă  toată  silinţa  ca  să  ne  facă  atenţi  la  ceeace 
trebuie  să  avem  în  vedere  atunci,  când  ne  străduim  după  dem¬ 
nitatea  preoţească  şi  mai  ales,  ce  să  facem  şi  cum  să  lucrăm 
dupăce  am  ajuns  la  această  demnitate.  « Credincios  este  cuvântul, 
de  pofteşte  cineva  episcopie ,  bun  lucru  pofteşte »  (v.  1). 

In  întreg  capitolul  pus  în  fruntea  acestor  şire  apriat  se  vor¬ 
beşte  numai  de  episcopi  şi  numai  mai  târziu  cu  ocolirea  preo¬ 
ţilor,  şi  de  diaconi.  Ceeace  se  zice  însă  despre  slujba  episco- 
pească,  are  valoare,  dacă  şi  nu  tocmai  în  aceiaşi  măsură,  şi  pentru 
slujba  preoţească,  căci  preoţii,  întru  cât  sunt  ajutători  şi  locţiitori 
ai  episcopilor  în  conducerea  singuraticelor  comunităţi  încredinţate 
păstoririi  lor,  au  aceleaşi  datorinţe  şi  obligamente  ca  şi  episcopii. 
Cuvintele  apostolului  după  cum  reiese  din  versul  prim.  par  a  con¬ 
ţinea  o  învitare  directă  în  ce  priveşte  străduinţa,  după  slujbele 
episcopeşti.  Luând  în  considerare  timpul  şi  împrejurările  între  cari 
s’a  scris  epistola,  putem  afirmă,  că  aici  cu  siguranţă  acesta  este  cazul. 

Apostolul  vorbeşte  mai  deaproape  pentru  timpul  său.  Cu 
cinste  în  faţa  lumii  şi  cu  alte  foloase  şi  câştiguri  vremelnice  slujba 
episcopească  în  acele  vremi  nu  eră  împreunată.  A  se  strădui 
după  episcopie  şi  a  fi  episcop  în  acele  vremi  de  bejenie  pentru 
creştinizm  însemna  atât,  cât  a  se  pregăti  pentru  moartea  înfio¬ 
rătoare,  de  martir.  Nu  cinstea,  ci  activitatea  rodnică  se  luă  în  conside¬ 
rare  în  aceea  epocă,  în  care  creştinătatea  se  luptă  pe  viaţă  şi  pe  moarte 
cu  păgânătatea  decăzută.  De  aceea  vorbeşte  apostolul  despre  strădu¬ 
inţa  după  episcopie,  ca  despre  o  străduinţă  după  un  lucru  bun  şi  folo¬ 
sitor.  Mai  târziu  slujba  episcopească  avea  trebuinţă  şi  de  cinste,  şi  de 
mărire  în  faţa  lumii  dar  şi  atunci  munca  desfăşurată  în  serviciul 
bisericei,  şi  faptele  săvârşite  întru  promovarea  intereselor  ei  tre¬ 
buiau  să  se  preţuiascâ  mai  mult.  Cel,  care  urmând  cu  credinţă  che¬ 
mării  lui  Dumnezeu,  este  hotărît  a  luă  asupra  sa  munca  grea  a 
propoveduirii  Evangheliei,  a  renunţă  la  o  viaţă  tihnită,  şi  a  pre¬ 
feri  una  plină  de  oboseli  şi  suferinţe,  cel  care  este  hotărît  a  luă 
asupra  sa  toate  greutăţile  împreunate  cu  slujba  episcopească,  acela 

face  un  lucru  bun.  Insă  luând  în  considerare  demnitatea  înaltă, 
care  după  cum  zice  sfântul  ieronim  —  şi  pentru  umerii  îngerilor 
este  prea  grea,  şi  luând  în  considerare  virtuţile  şi  însuşirile  alese, 
pe  cari  le  reclamă  îndeplinirea  constienţioasă  şi  binecuvântată,  a 
acestei  slujbe,  ori  şi  cine,  gândindu-se  la  slăbiciunile  sale,  mai 
mult  se  înfricoşează  decât  se  bucură  pentru  alegerea  sa  întru 
episcop.  Episcopul  fără  îndoială  trebuie  să  fie  un  bărbat  desă¬ 
vârşit  în  toate  privinţele. 

Precumpănirea  temeinică  a  greutăţilor  şi  responsabilităţii  îm¬ 
preunate  cu  slujba  episcopească,  precum  şi  faptul,  că  ea  reclamă 
virtuţi  înalte  am  putea  zice  îngereşti,  a  făcut  şi  pe  bărbaţi  sfinţi,  ca 
Ciprian,  Atanasie,  Hrisostom,  Vasile  cel  Mare  şi  Grigoriu  de 
Nazians,  ca  mai  bucuros  să  se  refugieze,  decât  să  se  lase  a  fi 
ridicaţi  la  o  demnitate  atât  de  înaltă.  Cel  care  numai  din  o  pă¬ 
cătoasă  dorinţă  după  mărire,  sau  mânat  numai  de  o  neînfrânată 
lăcomie  de  bani  se  strâdueşte  a  ajunge  la  aceasta  demnitate  înaltă, 
acela  îşi  primejdueşte  şi  pune  în  joc  însăşi  mântuirea  sufletului  său. 

3.  Fiind  însă  că  şi  slujba  preoţească  e  bogată  în  jertfe  şi  oboseli, 
şi  e  împreunată  şi  ea  cu  mare  responsabilitate,  fiindcă  şi  ea  pune  mare 
preţ  pe  virtute,  mai  cu  seamă  pe  virtutea  curăţiei  —  aşa  ar  fi  şi  aici  o 
cutezanţă  condamnabilă  intrarea  în  slujba  preoţească  fără  che¬ 
mare  de  sus  şi  fără  a  avea  şi  vocaţiunea  de  lipsă  pentru  ea. 
Ceremonialul  hirotoniei,  cu  cântarea  «vrednic  este»  aduce  aminte 
celorce  păşesc  la  sfânta  taină  a  preoţiei,  că  toate  virtuţile  creştine 
trebue  să  se  reoglindească  în  viaţa  şi  faptele  lor.  După  toate 
acestea  cine  se  poate  socoti  vrednic  numai  în  puterea  virtuţilor 
lui  pentru  înalta  slujbă  a  preoţiei?  Răspunsul  e,  că  nime.  Dară 
biserica  are  lipsă  de  slujitori,  de  preoţi.  Celce  urmând  atragerii 
pe  care  graţia  lui  Dumnezeu  i-a  sădit-o  în  suflet,  se  strădueşte 
după  demnitatea  aceasta  şi  întră  în  statul  preoţesc,  acela  poate 
contă  şi  la  ajutorul  Celui  de  sus  în  munca  sa  grea  pentru  iz¬ 
băvirea  sufletelor  de  robia  păcatelor,  dacă  şi  din  parte-i  e  stă¬ 
pânit  numai  de  dorinţe,  legitime  şi  de  intenţiuni  curate  şi  drepte. 
Celce  se  dedică  carierei  preoţeşti  numai  sub  forţa  majoră  a  îm¬ 
prejurărilor,  cum  este  lipsa  mijloacelor  de  subsistinţă,  celce-şi  alege 
cariera  preoţească,  numai  ca  să-şi  asigure  o  existenţă  vremelnică, 
acela  îşi  alege  peirea ;  celce  intrând  în  statul  preoţesc,  caută  numai 
o  viaţă  comodă,  lipsită  de  griji,  sau  şi  a  ales  aceasta  chemare  în 
urma  unei  lăcomii  de  mărire  lumească  sau  parvenire,  acela  cum 
s’a  zis  şi  mai  sus,  mântuirea  sufletului  său  şi-a  pus-o  în  joc. 
Ceeace  trebuie  să  căutăm  la  intrarea  noastră  în  statul  preoţesc, 
este  munca  cinstită  şi  bogată  în  roade  binecuvântate  în  slujba 
Iui  Dumnezeu  şi  pentru  mântuirea  sufletelor  încredinţate  nouă, 
este  mântuirea  noastră  proprie.  Preotul  adevărat  nu  cruţă  nici  o 

jertfă,  dacă  aceasta  o  cere  mântuirea  sufletească  a  credincioşilor 
săi;  e  gata  a-şi  da  şi  viaţa,  dacă  prin  aceasta  va  putea  mântui 
vre-un  suflet  nemuritor,  care  de  altcum  s’ar  fi  pierdut,  afundându-se 
tot  mai  mult  în  noroiul  păcatelor  şi  al  fărădelegilor. 

Filip  Macedoneanul,  după  lungi  şi  bogate  experienţe  din 
domnia  sa  în  anii  din  urmă  a  trebuit  să  zică  fiului  său  Alexandru: 
«Nu  şti  tu  fiiul  meu,  că  domnia  noastră  nu  poate  fi  altceva, 
decât  o  servitute  strălucită  şi  pompoasă?»  Preotul — zice  sfântul 
Grigorie  —  nu  trebuie  să-şi  găsească  mângâerea  şi  fericirea  în 
dominarea  altora,  ci  în  a  fi  altora  folositor. 

4.  Sublimitatea  şi  importanţa  chemării  preoţeşti  a  silit  pe 
apostol  să  împuie  învăţăcelului  său  Timotei  ca  datorinţă  de  mare 
greutate  grija  şi  luarea  aminte  deosebită,  pe  care  trebue  să  le 
aibă  la  alegerea  persoanelor  în  slujba  preoţească  sau  episco- 
pească;  îl  face  atent  şi  asupra  calităţilor,  pe  cari  ceice  se  hiro¬ 
tonesc  trebue  să  le  întrunească,  iar  cei  hirotoniţi  să  le  păstreze. 
Cuprinzându-le  oareşcum  la  un  loc,  apostolul  stabileşte  urmă¬ 
toarea  cerinţă:  « Încă  se  cade  episcopului  {preotului )  să  fie  fără 
de  prihană »  (v.  2.)  In  epistola  cătră  Tit  (1  cap.  5  v.  6)  cere 
«neprihănire».  Numele  rău  ar  trebui  să  facă  pe  un  candidat  de 
preot  sau  episcop  neapt,  nevrednic  de  slujbă,  chiar  şi  în  cazul, 
când  faptice  nimic  compromiţător  nu  i  s'ar  putea  imputa.  Biserica 
şi  exchide  în  mod  neîndoios  dela  sfânta  hirotonire  pe  toţi  aceia 
cari  în  ochii  lumii  nu  mai  trec  de  oameni  cinstiţi  şi  cari  în  faţa 
ei  şi-au  pierdut  numele  bun.  Cu  atât  mai  imperativă  este  cerinţa 
de  a  fi  «fără  prihană»  sau  «neprihănit»  pentru  acela  care  a  intrat 
în  statul  preoţesc  şi-şi  exercitează  slujba.  Un  om  în  aceasta  slujbă 
trebue  să  fie  mai  strălucitor  în  virtute  decât  orice  luminător,  şi  să  ducă 
o  viaţă  nepătată  încât  toţi  să  se  uite  Ia  dânsul  şi  la  viaţa  lui,  şi  după 
ea  să-şi  îndrepte  pe  a  lor»  (Hrisostom  om  10).  Preoţii  sunt  re¬ 
prezentanţii  împărăţiei  lui  Dumnezeu  şi  dignitarii  acestei  împărăţii 
pe  pământ.  Ei  îndeplinesc  cele  mai  înalte  slujbe  de  păstori  alui 
Dumnezeu  şi  în  numele  Lui  păstoresc  şi  pasc  turma  cuvântătoare. 
Aşa  fiind  apoi  se  cuvine  ca  şi  viaţa  lor  să  fie  întocmită  după 
viaţa  «Celui  mai  mare  preot  din  toate  timpurile».  Despre  acesta 
se  zic  următoarele:  «Că  arhiereu  (preot)  se  cădea  să  fie  noauă, 
sfânt,  fără  de  răutate,  fără  de  spurcăciune,  osebit  de  păcătoşi 
şi  mai  înalt  decât  ceriurile  fiind».  (Evrei  7.  v.  2b).  Preoţii  sunt 
învăţători,  conducători,  sfătuitori  şi  mustrători  ai  poporului.  «Pro- 
povedueşte  cuvântul,  stai  asupra  cu  vreme  şi  fără  de  vreme, 
mustră,  ceartă  şi  îndeamnă  cu  toată  răbdarea  şi  cu  învăţătura» 
(2  Timotei  cap.  4.  v.  8),  aceasta  îndrumare  apriată  o  dă  apo¬ 
stolul  învăţăcelului  său  Timotei  şi  îl  conjură  în  faţa  lui  Dum¬ 
nezeu  şi  a  lui  lisus  Christos  să  îndeplinească  aceasta  poruncă 

Cu  scumpătate.  îndrumarea  de  mai  sus  a  apostolului  are  valoare 
pentru  toate  timpurile.  Cum  se  va  acomoda  ei  şi  cum  va  duce-o 
la  îndeplinire  însă  preotul,  dacă  el  nu  poate  avea  îndrăzneala  să 
mustre  şi  să  certe?  Oare  i-ar  şedea  mai  bine  preotului  să  se  lase 
condus  decât  să  conducă?  Să  nu  se  îngrozească  oare  preotul 
de  cuvintele:  «Făţarnice!  scoate  întâiu  bârna  din  ochiul  tău  şi 
atunci  vei  vedea  să  scoţi  ştercul  din  ochiul  fratelui  tău»?  (Matei 
cap.  7.  v.  5.)  Nici  decum  nu  se  potriveşte  —  zice  sfântul  Toma  — 
ca  acela,  care  după  poziţia  sa  e  chemat  să  mustre  şi  să  certe 
pe  alţii,  să  fie  însuşi  vrednic  de  mustrare  şi  certare. 

5.  Ce  anume  avem  să  înţelegem  sub  «fără  de  prihană »  sau 
« neprihănirea »  care  se  cere  de  apostol  cu  atâta  insistenţă  şi  în 
epistola  cătră  Tit,  vine  apostolul  şi  ne  arată  acum  mai  amănunţit. 
Amăsurat  împrejurărilor  timpului,  apostolul  cere  ca  « episcopul  să 
fie  bărbat  ai  unei  muieri ».  (1  Timotei  cap.  3  v.  2;  conf.  Tit  1  v.) 

6.  Până  în  timpul,  când  Pavel  a  scris  această  epistolă  lui  Timoteiu, 
fecioria  şi  castitatea  la  Greci  şi  la  Iudei  eră  necunoscută,  de  aceea 
la  slujba  înaltă  a  episcopiei  se  admiteau  şi  bărbaţi  însuraţi.  Insă 
idealul  bisericii  nu  putea  fi  acesta!  Sigur,  că  cu  vederile  şi  do¬ 
rinţa  apostolului  cu  mult  mai  bine  ar  fi  corăspuns  faptul,  dacă 
de  conducători  ai  bisericei  putea  institui  atari  bărbaţi  cari  trăiau 
în  feciorie  cum  eră  cazul  lui  Timoteiu  şi  Tit  sau  cel  puţin  apar¬ 
ţineau  stării  văduviei.  Insă  apostolul  trebuiă  să  se  acomodeze 
împrejurărilor  timpului  său  şi  de  aceea  la  înalta  treaptă  a  epis¬ 
copiei  admite  şi  oameni  căsătoriţi,  dar  dintre  aceştia  numai  pe 
aceia,  cari  erau  căsătoriţi  numai  o  singură  dată.  Aceasta  nu  pen- 
trucă  a  doaua  căsătorie  ar  fi  fost  oprită  peste  tot,  căci  în  alt  loc 
(1  Tim.  cap  5  v.  14)  apostolul  spune,  apriat  care  îi  este  voinţa 
privitor  Ia  a  doua  căsătorie.  El  zice  anume,  ca  «văduvele  tinere 
să  se  mărite»  (1  Tim.  cap.  5  v.  14)  ca  prin  aceasta  să  preîn- 
timpine  răul  şi  ca  să  nu  dea  nici  o  pricină  potrivnicului  spre  hulă 
împotriva  creştinismului.  Dacă  după  toate  acestea  totuşi  zice 
apostolul  că  episcopul  (sau  preotul)  să  fie  bărbat  al  « unei  mueri», 
aceasta  o  face  mai  ales  din  motivul,  că  în  încheierea  unei  a  doua 
căsătorii  el  vede  o  anumită  imperfecţiune,  o  meteahnă,  de  care  un 
conducător  al  bisericei  trebue  să  se  ţină  departe.  Atât  episcopul 
cât  şi  preotul  în  curăţenie  şi  viaţă  virtuoasă,  trebue  să  se  ridice 
mult  peste  ceialalţi  credincioşi. 

Acestea  erau  vederile  apostolului  Pavel  în  ce  priveşte  căsă¬ 
toria  preoţilor  şi  în  acele  timpuri  şi  a  episcopilor,  şi  biserica 
numai  mai  târziu  a  venit  şi  şi-a  formulat  postulatul,  ca  de  epis- 
copi  să  se  institue  atari  bărbaţi,  cari  trăesc  în  desăvârşită  cas¬ 
titate,  şi  cari  atât  prin  cuvânt  cât  şi  prin  fapte,  celorce  trăesc  în 
feciorie  le  sunt  model  vrednic  de  urmat. 

Având  în  vedere  demnitatea  căsătoriei  şi  valoarea  ei  mo¬ 
rală,  precum  şi  multele  neajunsuri,  pe  cari  le-ar  întimpinâ  un 
preot  necăsătorit  în  activitatea  sa,  biserica  a  admis  prima  căsă¬ 
torie  a  preoţilor,  dar  le-a  interzis  cu  rigoare,  căsătoria  a  doua. 

«Nu  toţi  cuprind  cuvântul  acesta,  ci  cărora  le  este  dat», 
(Mat.  cap.  19  v.  11),  şi  de  aceea  nici  nu  sunt  toţi  chiemaţi  la  o 
vieaţă  ca  preoţi  necăsătoriţi.  Dar  şi  ceice  sunt  chemaţi  nu  pot  păstră 
fără  luptă  continuă  virtutea  curăţeniei  şi  înfrânării  trupeşti  în  întreaga 
sa  splendoare.  Pentruca  lupta  contra  pornirilor  trupului  spre 
desfrâu,  cari  subminează  şi  cinstea  mirenilor  şi  cu  atât  mai  mult 
a  celorce  în  urma  poziţiei  lor  sunt  chemaţi  a  combate  cu  toată 
energia  acestea  porniri,  să  fie  purtată  cu  succes,  preotul  trebue 
să  aibă  o  conştiinţă  neadormită,  să  fie  om  rezolut  şi  calm,  căci 
altcum  în  loc  de  a  fi  învingător,  va  fi  învins.  Curăţenia  trupului 
şi  a  inimei  e  cu  drept  cuvânt  cea  mai  frumoasă,  cea  mai  indispen¬ 
sabilă  şi  cea  mai  de  căpetenie  virtute  a  preotului.  Că  ce  preţ 
mare  pune  apostolul  pe  aceasta  virtute  cardinală  putem  vedea  şi 
de  acolo,  că  şi  în  epistola  cătră  Tit  (cap-  1  v.  6 — 1)  când  scoate 
la  iveală  însuşirile  pe  cari  trebue  să  le  întrunească  diaconii,  re¬ 
vine  din  nou  la  ea.  Dar  chiar  şi  în  Testamentul  vechiu  (Isaia 
cap  52  v.  11)  se  zicea  „curăţiţi-vă  ceice  purtaţi  legea  Domnului'* 
iar  biserica  obligă  pe  preot  ca  zilnic  să  se  roage  cu  cuvintele: 
«Incinge-mă  o  Doamne  cu  brâul  curăţeniei  şi  stânge  din  inima 
mea  boldul  lăcomiei,  ca  să  rămâie  întru  mine  virtutea  înfrânării 
şi  a  curăţeniei». 

7.  Ca  a  doua  virtute,  dintre  celece  trebuie  să  împodobească 
pe  preot,  apostolul  cere  « trezvia »  (conf.  Tit.  cap.  1  v.  8).  Apo¬ 
stolul  când  zice,  că  «se  cade  episcopului  (preotului)  să  fie... 
treaz  la  minte »  de  sigur  că  se  gândeşte  la  cumpătare  în  gustarea 
plăcerilor  lumeşti  peste  tot.  Cu  puţin  mai  la  vale  însă  accen- 
tuiază  cu  deosebită  putere,  că  « episcopul  (preotul)  să  fie...  nebeţiv » 
Necumpătul  sau  excesul  în  gustarea  plăcerilor  lumeşti  peste  tot 
şi  cu  deosebire  cel  în  consumarea  beuturilor  alcoolice  pericli¬ 
tează  necondiţionat  cea  mai  de  seamă  virtute  a  preotului,  cură¬ 
ţenia  trupească  şi  înfrânarea,  căci  precum  se  exprimă  apostolul 
şi  în  epistola  cătră  Efezeni  (cap  5  v.  18)  «în  vin  este  curvia». 
E  mai  pre  sus  de  orişice  îndoială,  că  necumpătul  în  gustarea  di¬ 
feritelor  plăceri,  pe  cari  viaţa  pământească  le  dă  celorce  o  iubesc 
prea  mult,  este  incompatibil  cu  datorinţa  şi  chemarea,  pe  care 
preotul  o  are  ca  păstor  al  turmei  lui  lisus  Christos,  şi  ca  oficer 
al  armatei  împăratului  ceresc. 

Păstorul  şi  oficerul  trebuie  să  fie  trezi,  neadormiţi ;  cel  dintâi, 
ca  lupul  să  nu  străbată  în  staul,  cel  din  urmă  ca  nedisciplina  şi 

nerânduiala  să  nu  prindă  teren  în  şirele  luptătorilor  şi  prin  aceasta 
vrăjmaşului  să  i-se  facă  posibil  un  asalt  fără  de  veste  asupra 
oştirei.  Dacă  un  preot  se  dă  plăcerilor  şi  desfătărilor  lumeşti,  el 
devine  somnoros,  comod,  fără  gând,  şi  poartă  mai  multă  grije 
pentru  trupul  său  decât  pentru  paşterea  turmei  încredinţate 
păstorirei  sale.  Pe  lângă  aceasta  cum  ar  putea  un  preot  care 
însuşi  e  dat  desfrâului  şi  e  necumpătat,  să  predice  altora  înfrâ- 
nare  şi  cumpătare  întru  toate  cele  lumeşti?  Când  apostolul  cere 
dela  diaconi  ca  să  fie  «nebeutori  de  vin  mult»  tot  odată  a  spus 
limpede,  că  şi  cu  porunca  ce  o  dă  preoţilor  ca  să  «fie  nebeţivi» 
nu  vrea  să  zică  numai  «nu  vă  îmbătaţi»  (Hrisostom),  ci  încun- 
juraţi  peste  tot  şi  cel  mai  mic  exces. 

8.  Trezvia  pe  care  o  cere  apostolul  dela  preot,  poate  fi 
luată  şi  în  alt  înţeles  mai  larg,  şi  atunci  înţelesul  cuvintelor  apo¬ 
stolului  este  acela,  ca  preotul  în  toate  acţiunile  lui  să  fie  înţelept, 
blând  şi  isteţ.  «Iată  eu  vă  trimit  pe  voi  ca  oile  în  mijlocul  lu¬ 
pilor:  fiţi  dară  înţelepţi  ca  şerpii  şi  blânzi  ca  porumbii».  (Mat. 
cap.  10  v.  16).  Firea  aprinsă  şi  exaltată,  temperamentul  prea 
vehement  de  sigur  că  în  multe  privinţe  ar  fi  o  piedecă  mare 
pentru  preot  în  desfăşurarea  activităţii  sale  pastorale.  «Deci  cine 
este  slugă  credincioasă  şi  înţeleaptă,  pe  carele  l-a  pus  Domnul 
său  peste  slugile  casei  sale,  ca  să  le  dea  lor  hrană  Ia  vreme»  ? 
(Mat.  cap.  24  v.  45).  Cu  adevărat  acela,  a  cărui  judecată  nici  pe 
o  clipă  nu  este  întunecată  de  patimă,  care  nu  se  lasă  purtat  de 
întâmplare  şi  care  este  duşman  declarat  al  urei  şi  duşmăniei,  al 
prigonirii  şi  defăimării,  care  niciodată  nu  se  întărită,  care  nu-i 
vătămător  pentru  alţii,  care  în  lucrările  sale  nu  se  lasă  stăpânit  şi 
condus  de  consideraţii  omeneşti,  ci  numai  de  principiile  vecinice  ale 
legii,  a  cărei  păzitor  şi  slujitor  este.  Trezvia,  după  cele  de  până 
aici,  este  preţul  luptei  pe  care  preotul  trebue  să  o  poarte  neîntrerupt 
împotriva  eului  său  propriu,  iar  cele  mai  eficace  arme  în  această 
luptă  sunt  cumpătarea  în  mâncare  şi  beutură,  lăpădarea  şi  stă¬ 
pânirea  de  sine,  răbdarea  şi  îndurarea  în  legăturile  noastre  cu 
lumea.  Cu  acestea  arme  firea  omenească  pornită  spre  păcat  se 
birue  tot  mai  mult,  cu  ele  putem  câştigă  acea  linişte  şi  trezvie 
care  nu  ne  lasă  să  ne  cufundăm  în  apele  turburi  ale  egoismului, 
cu  ele  se  dobândeşte  viaţa  acea  superioară  pe  care  au  dus-o 
în  trecut  mucenicii  fără  de  număr  ai  creştinismului. 

Prin  lupta  purtată  cu  aceste  arme  omul  se  face  apt  şi 
vrednic  pentru  sfânta  slujbă  a  preoţiei. 

(Va  urma.)  Preotul  Aurel  Popovici. 

O  PĂRERE  CU  PRIVIRE  LA  CĂSĂTORIA  A  DOUA  A 

PREOŢILOR. 

întrucât  ni-a  fost  cu  putinţă  am  ţinut  pe  cetitorii  noştri  în 
curent  cu  cele  ce  s’au  scris  în  anii  din  urmă  din  partea  mai 
multor  teologi  de-ai  bisericei  ortodoxe  asupra  chestiunii  căsătoriei 
a  doua  a  preoţilor.  Chestiunea  aceasta  e  susţinută  şi  acum  la 
suprafaţă  prin  scrierile  ce  continuă  sa  apară  asupra  ei,  precum  şi 
prin  interesul  ce  i-1  arată  forurile  spirituale  ale  bisericilor  orto¬ 
doxe  particulare,  cari  au  fost  invitate  de  patriarhul  din  Constan- 
tinopol  să  se  pronunţe  asupra  ei. 

în  fascicolul  2  din  acest  an  al  revistei  « Internationale  Kirchliche 
Zeitschrift »,  care  apare  în  Berna  ca  organ  al  catolicilor  vechi  şi 
care  se  bucură  şi  de  colaborarea  unor  teologi  ortodocşi,  găsim 
o  dare  de  seamă  asupra  părerilor  ce  şi  le-a  format  cu  privire  Ia 
căsătoria  a  doua  a  preoţilor  arhimandritul  grec  Dimitrie  Cieorgi- 
iades,  profesor  de  drept  bisericesc  la  Constantinopol.  Părerile 
acestui  scriitor  sunt  cu  atât  mai  importante,  cu  cât  —  pe  cum 
crede  J.  llici,  care  a  scris  darea  de  seamă  asupra  lor  în  numita 
revistă  —  le-ar  fi  împărtăşind  şi  patriarhul  icumenic  din  Constan¬ 
tinopol.  Publicăm  în  traducere  darea  de  seamă  din  numita  re¬ 
vistă  asupra  părerilor  arhimandritului.  Dimitrie  Georgijades.  E 
următoarea: 

«Scrierea  episcopului  dalmatin  Milaş  despre  căsătoria  preo¬ 
ţilor  văduvi,  precum  şi  mişcarea  preoţilor  din  mitropolia  sârbească 
a  Carloviţului  au  îndemnat  pe  arhimandritul  Dimitrie  Georgijades, 
profesor  de  drept  bisericesc  din  Constantinopol,  să  publice  în 
anul  1910,  o  instructivă  scriere  în  favorul  căsătoriei  a  doua  a 
preoţilor. 

Asupra  acestei  scrieri  a  profesorului  Georgijades  s’au  pro¬ 
nunţat  în  anul  trecut  revistele  bisericeşti  sârbeşti  «Glasnik  dal- 
matinske  Zrkwe»  şi  «Chrischtjanski  Wesnik»,  iar  chestiunea  de 
care  se  ocupă  acea  scriere  preocupă  astăzi  pe  toate  bisericile  ră¬ 
săritene.  E  sosit  timpul,  ca  chestiunea  aceasta  să  capete  o  re- 
zolvire  conform  cu  dorinţele  preoţilor.  Profesorul  Georgijades 
tratează  chestiunea  hirotoniei  ca  piedecă  pentru  căsătorie  şi  fixează 
îndată  ia  început  aceste  trei  întrebări:  1.  Ce  norme  canonice 
există  cu  privire  la  chestiunea  hirotoniei  ca  piedecă  pentru  căsă¬ 
torie,  adecă:  permit  canoanele  căsătoria  după  hirotonie ?— 2.  Dacă 
o  asemenea  căsătorie  (după  hirotonire)  e  oprită,  de  ce  natură  sunt 
motivele  acelei  oprelişti,  adecă:  bazează-se  ele  pe  dreptul  divin, 
sunt  de  natură  dogmatică  ori  de  altă  natură?  —  3.  Dacă  mo- 

tivele  acelei  oprelişti  nu  sunt  de  natură  dogmatică,  atunci  cine  e 
competent  sâ  dea  o  soluţie  chestiunii:  biserica  ortodoxă  întreagă, 
ori  şi  fiecare  biserică  ortodoxă  autocefală? 

Cu  privire  la  punctul  prim,  spune  autorul,  Sf.  Scriptură  nu 
conţine  nimic,  însă  în  praxa  bisericească  şi  în  legislaţia  canonică 
din  timpurile  vechi  ale  bisericei  găsim  norme  prohibitive.  Cea 
dintâi  normă  de  acest  fel  a  dat-o  împăratul  lustinian  I  la  a.  530, 
oprind  căsătoria  după  hirotonie.  Această  oprelişte  a  fost  luată 
în  canoanele  Sinodului  icumenic  din  a.  691,  iar  împăraţii  lustinian 
II  (706)  şi  Leon  F  jlozoful  (886)  au  primit-o  în  legile  lor.  Din  acel 
timp,  opreliştea  preoţilor  de  a  se  căsători  dupăce  au  primit  hi¬ 
rotonirea,  a  devenit  o  lege  generală  în  biserica  ortodoxă. 

Răspunzând  la  a  doua  întrebare  ce  şi-o  pune  autorul,  con¬ 
stată,  că  motivele  acelei  oprelişti  na  sunt  de  natură  dogmatică. 
Afară  de  multe  alte  argumente,  profesorul  Georgijades  face  pro¬ 
vocare  la  sf.  Scriptură,  care  recunoaşte  căsătoria  legitimă  a  preo¬ 
ţilor.  Bazându-se  pe  locurile  respective  din  sf.  Scriptură  şi  din 
literatura  patristică,  el  ajunge  la  concluziunea  că,  conform  drep¬ 
tului  divin  şi  învăţăturilor  dogmatice,  căsătoria  după  hirotonire 
nu  este  oprită.  Pentru  opreliştea  amintită,  care  e  cuprinsă  în  ca¬ 
noane,  spune  autorul,  se  dau  numai  motive  morale.  Conform 
părerii  ce  există  în  biserica  veche,  traiul  preoţilor  în  afară  de 
căsătorie  era  respectat  şi  apreciat  în  mod  deosebit.  Dar  aceste 
motive  morale  nu  constituiau  pentru  preoţi  o  datorie  morală,  în 
sensul  că  fiecare  preot  ar  fi  obligat  să  rămâie  necăsătorit.  Aceasta 
eră  considerată  numai  ca  o  virtute  evanghelică,  care  a  fost  re¬ 
comandată  de  cătră  părinţii  bisericeşti  ai  veacurilor  primare  şi 
din  care  s’a  desvoltat  mai  întâiu  obiceiul,  mai  apoi  legea,  ca  epis¬ 
copii  să  fie  necăsătoriţi.  In  acelaş  timp  şi  din  aceleaşi  motive 
s’a  desvoltat  mai  întâiu  obiceiul,  apoi  legea,  ca  preoţii  să  nu  se 
mai  poată  căsători  după  hirotonire.  Prin  urmare  aceste  legi  nu-şi 
au  izvorul  în  dreptul  divin,  ci  biserica  şi-a  dat  încuviinţarea  pentru 
introducerea  lor,  cu  deosebire  pentru  legea  care  opreşte  căsătoria 
după  hirotonire.  Toate  aceste  teze  le  sprijineşte  autorul  cu  multe 
fapte  din  istoria  bisericească  şi  dovedeşte  că  oprirea  căsătoriei  a 
doua  a  preoţilor  prin  apostolul  Pavel  n’a  fost  considerată  în  bi¬ 
serică  nici  când  ca  o  oprelişte  de  origine  divină. 

Cu  privire  la  al  treilea  punct  îşi  pune  autorul  următoarele 
trei  întrebări:  a.  Are  biserica  dreptul  să  modifice  o  normă  a  drep¬ 
tului  bisericesc  pozitiv?  b.  Are  ea  dreptul  să  dea  dispenze  dela 
o  astfel  de  normă?  c.  Are  şi  fiecare  biserică  autocefală  dreptul 
să  dea  asemenea  dispenze? 

Cu  privire  la  prima  întrebare,  autorul  răspunde  în  mod  apo- 
ditic,  că  biserica  are  totdeauna  îndreptăţirea  să  modifice  anumite 

norme  ale  dreptului  pozitiv  al  ei. 1  Asemenea  modificări  se  pot 
face  sau  din  partea  unui  sinod  icumenic  al  bisericei,  sau  pe  calea 
unui  consens  al  sinoadelor  episcopeşti  a  tuturor  bisericilor  au¬ 
tocefale.  Pe  una  din  aceste  căi,  biserica  are  dreptul  să  modifice 
şi  să  scoată  din  vigoare  opreliştea  căsătoriei  preoţilor  după  hi¬ 
rotonire,  pentrucă  această  oprelişte  nu  are  caracter  dogmatic. 

Dar  profesorul  Georgijades  crede  totuş,  că  biserica,  în  cazul 
de  faţă,  n’ar  trebui  să  facă  uz  de  dreptul  ce-l  are,  pentrucă  nor¬ 
mele  cu  privire  la  căsătoria  preoţilor  se  bazează  pe  o  tradiţie 
foarte  veche,  pe  care  biserica  ortodoxă  totdeauna  —  şi  astăzi 
încă  —  a  preţuit-o  foarte  mult.  Din  cauza  aceasta,  autorul  crede 
că  cea  mai  potrivită  soluţie  ce  s’ar  putea  da  chestiunii  este  aceea, 
ca,  în  mod  excepţional,  să  se  dea  preoţilor  dispenze  de  a  se 
căsători  după  hirotonire.  Această  soluţie,  pe  care  autorul  o  ju¬ 
stifică  prin  multe  fapte  din  sf.  Scriptură  şi  din  literatura  patri¬ 
stică,  a  fost,  zice  el,  recomandată  de  cătră  apostoli  şi  de  cătră 
părinţii  bisericeşti  în  interesul  general  al  bisericei.  Preparativele 
pentru  ducerea  la  îndeplinire  a  acestei  soluţii  ar  trebui  să  le  facă, 
zice  autorul,  un  congres  al  teologilor,  care  ar  avea  să  discute  şi 
să  fixeze  modalităţile,  iar  biserica  din  Constantinopol  ar  luă  de¬ 
riziunile  definitive  în  chestie.  Dacă  s’ar  putea  stabili  la  acel 
congres,  în  cari  cazuri  să  li-se  dea  preoţilor  văduvi  dispenze 
pentru  a  se  putea  căsători  după  hirotonire,  atunci  biserica  pa¬ 
triarhală  din  Constantinopol  ar  recunoaşte  sinodului  episcopesc 
al  fiecărei  biserici  autocefale  dreptul  şi  competenţa  de  a  împăr¬ 
tăşi  dispenze  ca  preoţii  văduvi  să  se  poată  căsători  în  anumite 
cazuri. 

Scrierea  profesorului  Georgijades  e  foarte  substanţială.  Ea 
reprezintă  probabil  şi  părerile  patriarhatului. 

Mişcarea  preoţilor  din  Sârbia  şi  din  mitropolia  Carloviţului 
în  favorul  acestei  reforme  devine  tot  mai  puternică  şi  se  pare  a 
nu  fi  departe  timpul,  când  va  fi  convocat  un  mare  sinod,  — 
poate  un  sinod  icumenic,  —  pentru  rezolvirea  acestei  chestiuni 
şi  a  altor  multor  afaceri  bisericeşti  de  interes  general.  Convo¬ 
carea  unui  astfel  de  sinod  e  aşteptată  din  partea  tuturor  biseri¬ 
cilor  răsăritene».  Nicolae  Bălan. 


1  Se  înţelege  ca  aceste  modificări  trebue  să  fie  de  acord  cu  principiile  de  orga¬ 
nizare,  cu  învăţăturile  dogmatice  şi  morale  ale  bisericei,  şi  să  aibă  în  vedere  totdeauna 
binele  cel  mai  mare  al  ei.  N.  B. 

AVEM  NOI  LIPSĂ  DE  SFINŢII  NOUI  AI  BISERICII 

APUSENE? 

Biserica  noastră  ortodoxă-română  totdeauna  şi-a  împlinit  datorinţa  de 
a  pune  credincioşilor  ei  spre  imitare  pe  toţi  acei  bărbaţi,  pe  cari  conştiinţa 
întreagă  a  bisericii  i-a  ridicat  între  sfinţi.  Credincioşii  bisericii  noastre  ţin 
atât  de  mult  la  sfinţii  vremurilor  trecute,  încât  aceia  apar  ca  şi  nişte  sfinţi 
ieşiţi  din  sânul  neamului  nostru. 

Atâtea  îndemnuri  şi  învăţături  morale,  atâta  mângâiere  şi  întărire 
sufletească  găseşte  poporul  nostru  în  vieţile  sfinţilor  la  cari  ţine  de  veacuri, 
încât  nici  nu  ne  poate  trece  prin  minte  să-I  procopsim  cu  vieţile  sfinţilor 
altor  biserici,  bunăoară  cu  vieţile  sfinţilor  noi  ai  bisericei  papiste,  canonizaţi 
unii  cu  multă  cheltuială. 

Dar  nu  toţi  cugetă  la  fel  cu  noi.  Un  colaborator  —  să  sperăm  că 
nu  mai  are  alţi  soţi  —  al  revistei  « Cultura  creştină »  dela  Blaj,  îşi  ridică 
glasul  să  spună,  că  e  sosită  vremea  să  se  editeze  pentru  poporul  românesc 
vieţile  sfinţilor  catolici  mai  noui. 

Cetitorii  noştri  vor  înţelege  că  şi  în  această  propunere  iese  la  iveală 
o  anume  mentalitate  caraghioasă,  pe  care  şi-o  câştigă  unii  tineri  ai  bisericei 
unite  în  institutele  papiste,  cari  reuşesc  să  le  trezească  nemulţumirea  cu 
instituţiile  şi  obiceiurile  moştenite  din  biserica  ortodoxă  şi  astfel  să-i  apropie 
tot  mai  mult  cu  sufletul  de  papistaşism.  Că  aceste  machinaţiuni  ale  «edu¬ 
caţiei»  papiste  reuşesc  uneori,  se  vede  din  faptul,  că  băieţii  cari  au  căzut 
în  mrejele  lor,  ajunşi  acasă,  sunt  nemulţumiţi  cu  ritul  răsăritean,  cer  mo¬ 
dificarea  liturghiei,  a  posturilor,  introducerea  mai  multor  orduri  monahale 
etc.  Asemenea  cereri  au  fost  plasate  de  tineri  ca  cei  pomeniţi  mai  sus  în 
coloanele  «Culturei  creştine».  Acum  în  urmă  cere  unul  dintre  ei,  cum  am 
amintit,  să  se  editeze  pentru  poporul  românesc  vieţile  sfinţilor  catolici  mai 
noui,  de  cari  ar  fi  având  tocmai  acum  mare  necesitate,  fiindcă  multe  suflete 
au  rămas  desiluzionate  răsfoind  vieţile  sfinţilor  din  cele  dintâi  veacuri,  dar 
s’au  simţit  cuprinse  de  vrajă  cetind  vieaţa  vreunui  sfânt  catolic  mai  nou. 

Şi  Dl  Dr.  Coltor,  căci  aşa  se  numeşte  ingeniosul  admirator  al  «sfin¬ 
ţilor  catolici»,  nu  hezitează  câtuşi  de  puţin  să  ne  recomande  vr'o  câţiva 
dintre  acei  sfinţi.  După  Dsa,  poporul  nostru  ar  aveă  acum  lipsă  de  cetirea 
cu  inimă  caldă  a  vieţii  unui  Filip  Neri,  nou  apostol  al  Romei,  ori  trebue 
să  plângă  pe  cartea  ce  povesteşte  întoarcerea  sfântului  Ignaţiu  de  Loyola, 
ori  să  nu  se  poată  deslipî  de  istoria  serafimei  din  Andaluzia  (S.  Tercza) 
ori  a  noului  Ioan  din  mijlocul  veacului  al  XIX.  (loan  B.  Vianney),  ori  a 
extaticei  Gemma  Galgani  din  Lucea  Apeninilor  etc.  etc. 

Cam  în  aceste  cuvinte  se  cuprind  dorinţele  noui  ale  «Culturei  Creştine». 

Ar  trebui  să-i  mulţumim  că  ne-a  atras  atenţia  asupra  faptului,  că 
ne-am  urît  şi  noi  Românii  de  vorbele  «sarbede  şi  goale»  din  vieţile  sfin¬ 
ţilor  mai  vechi.  Ştiam,  că  nici  cărturarii  noştri  nu  cunosc  în  aşa  măsură 
vieţile  sfinţilor  vechi,  ca  să  se  poată  disgustâ  de  ei,  şi  ştiam  şi  despre 


271 


poporul  nostru  că  el  cu  atât  mai  puţin  s’a  putut  urî  de  sfinţii  la  cari  ţine  cu 
atâta  însufleţire,  dar  ca  Ignaţiu  Loyola  şi  Gemma  Galgani  să  fi  întunecat  stră¬ 
lucirea  celor  întru  sfinţi  ridicaţi  din  trecutul  creştinismului,  vezi,  asta  n’o  ştiam. 

în  vieţile  sfinţilor  vechi  găsim  cea  mai  curată  manifestare  a  sufletului 
omenesc  între  toate  referinţele  vieţii,  pentrucă  fiecare  sfânt  a  trăit  între 
alte  împrejurări.  Pentru  multe,  dar  pentru  foarte  multe  momente  din  vieaţa 
noastră  de  azi  putem  găsî  exemple  în  vieţile  sfinţilor  vechi. 

Datorinţa  noastră  e  să  studiem  vieaţa  şi  opera  lor,  să  pătrundem  în 
spiritul  lor,  şi  atunci  nu  ne  vom  dori  după  sfinţi  creaţi  cu  puterea.  în 
vieaţa  şi  operile  sfinţilor  mari  din  trecutul  bisericei  creştine  se  oglindesc 
principiile  religioase-morale  ale  evangheliei,  cari  ori  cât  va  progresă  lumea, 
nici  când  nu  se  vor  învechi  şi  nu  vor  încetă  a  fi  actuale  pentru  toate 
timpurile.  Un  Vasile  cel  mare  a  scris  despre  lucruri,  cari  sunt  foarte  ne¬ 
cesare  şi  actuale  şi  în  zilele  noastre:  despre  cămătari,  beţie,  lux  etc.  etc. 
Cunoaştem  noi  sublimele  lui  învăţături?  Cine  ne-ar  putea  prezentă  nouă 
o  morală  mai  curată  şi  mai  uşor  de  imitat,  ca  acest  sfânt  părinte  ?  Sf.  Te- 
reza  şi  Gemma  Galgani? 

Rămâne  deci  ca  să  învăţăm  poporul,  cum  a  aplicat  acel  sfânt  părinte 
învăţăturile  evangheliei  la  diferitele  momente  din  vieaţa  şi  cum  le-au 
practicat  şi  alţii  între  împrejurări  diferite.  Nu  este  mare  diferinţa  între 
ispitele  ce  le  foloseşte  diavolul  în  diferite  timpuri,  şi  astfel  cu  mici  abateri 
vom  ştî  şi  noi  să  purcedem  asemenea. 

Să  învăţăm  mamele  române  de  astăzi  şi  cele  viitoare  a  cunoaşte 
vieaţa  unei  femei  evlavioase,  ca  Macrina,  care  a  dat  o  educaţie  de  model 
lui  Vasile  cel  Mare  şi  fratelui  său  Qrigorie  de  Nissa,  amândoi  sfinţi.  Să  le 
dăm  posibilitatea  a  cunoaşte  vieaţa  Nonei  celei  pioase,  care  a  dat  bisericei 
un  bărbat  ca  Grigorie  Teologul.  Să  mai  cunoască  pe  cuvioasa  Monica, 
mama  fericitului  Augustin,  a  cărei  vieaţa  e  atât  de  frumos  expusă  de  Emil 
Bougand  etc.  Sf.  Ioan  Gură-de-aur  a  primit  cele  dintâi  învăţături  dela  mama 
Iui,  care  a  rămas  văduvă  în  etate  de  20  de  ani,  dar  din  darul  Provedinţei 
a  dăruit  biserica  cu  o  figură  pururea  strălucitoare  în  vieaţa  creştinismului. 

Aş  putea  să  amintesc  pe  toţi  sfinţii  mari  a  bisericei,  ca  să  dovedesc 
că  avem  de  învăţat  încă  multe  din  vieaţa  lor,  şi  că  ne  pot  servi  şi  astăzi  ca 
modele  de  imitat,  încât  nu  avem  nici  cea  mai  mică  trebuinţă  de  «sfinţii» 
cei  noui  ai  bisericei  papiste.  Cu  câtă  plăcere  ceteşte  poporul  nostru  vieţile 
sfinţilor  vechi,  s’a  dovedit  prin  trecerea  miilor  de  exemplare  din  vieaţa 
Sf.  Ioan  Gură-de-aur  tipărită  în  Biblioteca  poporală  a  «Asociaţiunii». 

Dar,  în  sfârşit,  încerce  fraţii  greco-catolici  să  introducă  vieţile  sfinţilor 
noui  din  Apus  ca  să  vedem  la  ce  rezultate  vor  ajunge.  Noi  credem,  că 
se  vor  face  numai  de  râs  înaintea  ţăranului  nostru  cuminte,  vrând  să-l 
aducă  la  caraghioslîcul  de  a  rosti:  «O  sfântă  Gemma  Galgani!  O  sfinte 
Hofbauer!»  Evenimentele  din  urmă  credem  că  vor  deschide  ochii  chiar 
şi  a  celor  ce  sunt  mai  papişti  decât  papa,  că  e  în  interesul  bisericei  şi  a 
culturii  româneşti  să  ne  ferim  de  biserica  catolică  şi  de  toţi  «sfinţii»  ei. 

_  Gh.  Comşa. 

CAZURI  EXCEPŢIONALE  ÎN  VIAŢA  PASTORALĂ1 

Sublimitatea  chemării  preoţeşti  este  îndeobşte  recunoscută;  cu  toate 
acestea  preoţimea  nu  se  bucură  îndeajuns  înaintea  publicităţii  de  stima 
şi  consideraţia  ce  ar  trebui  să  i  se  dea,  în  virtutea  sublimităţii  misi¬ 
une!  sale. 

Mai  ales  noi,  preoţimea  română,  suntem  consideraţi  prea  adeseori 
cu  prea  puţină  bunăvoinţă,  deşi  soartea  noastră  nu  este  tocmai  de  invi¬ 
diat,  căci  multe  şi  mari  greutăţi  şi  năcazuri  ne  apasă. 

Că  nu  suntem  trataţi  cu  aceeaşi  atenţiune  şi  bunăvoinţă  ca  preoţimea 
altor  confesiuni,  nu  e  mirare,  căci  suntem  nevoiţi  a  vieţui  aici  în  patria 
noastră,  între  atâtea  confesiuni  şi  naţionalităţi  diferite,  cari  in  loc  ca  să  se 
respecteze  reciproc,  îşi  află  plăcerea  în  aceea,  ca  să  se  ponegrească  şi 
desconsidere  împrumutat,  ţinându-se  fiecâre  om  mai  mult  decât  semenul 
său  de  altă  confesiune  şi  naţionalitate. 

Dar  durerea  noastră  nici  nu  este  atât  de  simţitoare  atunci,  când  ne 
vedem  desconsideraţi  de  streini,  cât  mai  ales  atunci,  când  vedem,  că  chiar 
şi  dintre  ai  noştri  ne  privesc  unii  adeseori  cu  răceală  vădită.  Preotul 
român  dela  sat,  nu  arareori,  în  faţa  intelectualului  dela  oraş,  nu  prea  are 
trecerea  cuvenită.  Ba  adeseori  şi  poporul  îşi  permite  prea  multe  obser¬ 
vări  necuviincioase  la  adresa  bietului  preot,  care  este  singurul  bărbat  mai 
strâns  legat  de  soartea  acestui  oropsit  popor  român. 

Adeseori  vezi  preoţi  desconsideraţi  şi  de  rău  povestiţi  de  înşişi  pa- 
rohienii  lor,  pentru  motivul  simplu,  că  preotul  nou  şi  zelos,  cearcă  pe 
deosebite  căi,  a  îndreptă,  a  cuminţi,  a  aduce  la  calea  cea  adevărată  — 
din  calea  pierzării  —  pe  poporenii  săi.  Ba  parecă  a  devenit  obiceiu 
acum  ia  popor,  că  întâlnindu-se  doi  sau  trei  creştini  din  comune  diferite, 
—  în  una  şi  aceeaşi  cale  mergând  —  îndată  trec  cu  conservaţia  la  preoţii 
lor,  făcându-le  în  felul  lor  judecata,  de  laudă  cam  rar,  dar  cu  atât  mai 
des,  de  discreditare  şi  de  povestire  de  rău. 

Acum  când  diferite  secte,  ca  nazarenii,  sabatarii,  socialiştii  etc.  fac 
propagandă  aprigă  şi  prind  rădăcini,  se  pare  că  şi  poporul  nostru,  în 
urma  mijloacelor  de  comunicaţiune  atât  de  lesnicioase  având  atingere 
foarte  adeseori  cu  străinii  decăzuţi,  a  început  a  pune  tot  mai  puţin  preţ 
pe  lucrurile  religioase  şi  pe  reprezentanţii  religiei,  pe  preoţi. 

în  multe  locuri  preotul  e  bun  atunci,  când  merge  şi  săvârşeşte  dife¬ 
ritele  funcţiuni  pe  aşteptare  la  poporenii  săi,  dar  e  foarte  râu  atunci,  când 
îşi  pretinde  şi  el  dreptul  la  mijloacele  de  traiu,  foarte  modeste  şi  neîn- 


*  Tema  aceasta,  a  fost  cetită  în  conferenţa  preoţească  din  tractul  Oeoagiu,  ţinută 
în  Octomvrie  1911,  Asupra  punctelor  înşirate  în  partea  a  Il-a,  a  acestei  teme,  confe¬ 
renţa  şi-a  dat  opinia,  dar7  pentru  a  auzi  şi  alte  păreri,  poate  mai  competente,  dau  pu¬ 
blicităţii  în  «Revista  Teologică»  acest  tratat,  cu  dorinţa  de  a-şi  spune  şi  alţii  părerile  lor 

Aut. 

semnate  faţă  cu  cvalificaţia  şi  cu  slujbele  prestate,  căci  o  ştim  cu  toţii, 
fraţilor,  cumcă  până  când  toţi  slujbaşii,  mari  şi  mici,  se  bucură  deja  de 
vreme  îndelungată  de  îmbunătăţiri  în  salariile  lor,  preotul  tânjeşte  încă  şi 
acum  tot  pe  lângă  taxele  obicinuite  mai  nainte  cu  zeci  ori  poate  cu  sute 
de  ani,  şi  pe  acele  taxe  încă  abia  le  poate  încassâ  atunci,  când  poporul 
are  bunăvoinţa  să  ie  plătească,  dar  mi  se  pare  că  acum  stăm  cam  rău  cu 
bunăvoinţa  poporului.  Apoi  de  o  urcare  cât  de  cât  a  taxelor  stolare,  tu 
preotule  nici  măcar  să  nu  mai  pomeneşti,  căci  atunci  credincioşii  tăi  trec 
cu  toţii  la  uniţi,  la  pocăiţi  şi  mai  ştie  Dumnezeu  unde?  Din  contră  ţi-se  pre¬ 
tinde  ca  şi  din  taxele  ce  au  obicinuit  a  le  încassâ,  înaintaşii  tăi,  tu  să 
mai  slăbeşti,  să  laşi  mai  jos,  dacă  vrei  să  ţi-se  dea  şi  ţie  gratuit,  titlu  de 
părinte  bun. 

Că  oare  tu,  ca  tată  de  familie,  ca  om  ce  se  respectă,  şi  trebue  să 
ţini  cont  de  greutăţile  vieţii,  ce  vei  face,  cu  ce  te  vei  ajutoră,  aceasta  este 
o  întrebare  de  care  pe  alţii  puţin  îi  doare  capul.  Cu  toate  aceste  noauă 
ni  se  impune  sarcina  grea,  de  a  aduce  la  mântuire  şi  fericire  vremelnică 
şi  vccinîcă  atâtea  suflete  rătăcite,  de  a  fi  păstori  vrednici,  cari  să  ne  punem 
şi  sufletul  pentru  turma  încredinţată  nouă,  şi  totuşi  în  cele  ale  vieţii 
noastre  grele  materiale,  suntem  lăsaţi  fără  îngrijirea  cuvenită. 

Afară  de  acestea,  decând  statul  a  introdus  în  patria  noastră  legile 
aşanumite  politice  bisericeşti,  de  atunci  se  şi  simte  un  vânt  cu  mult 
mai  rece  care  suflă  spre  instituţiunile  religioase  morale.  O  ştim  şi  o 
vedem  mai  ales  aceia,  pe  cari  legea  politică  bisericească  pusă  în  vigoare 
la  1  Octomvrie  1895,  ni-a  aflat  atunci  ca  bărbaţi  în  vârstă,  ca  purtători  de 
oficii. 

Mai  ales  preoţimea  prin  introducerea  acelor  legi,  a  rămas  foarte 
atinsă,  căci  în  urma  acestora,  o  sguduitură  puternică  s’a  simţit  îndată  în 
mersul  liniştit  şi  natural  al  afacerilor  bisericeşti.  Poporul  rămase  uluit 
la  vederea  noilor  obiceiuri,  preoţimea  de  altă  parte,  ajunse  aruncată  la 
locul  al  doilea  din  locul  prim  ce-1  ocupase  mai  nainte  la  săvârşirea  unor 
funcţiuni  religioase  cum  este  cununia.  Pecetea  lumească  imprimată  asupra 
slujbelor  bisericeşti,  începu  a  luă  tot  mai  mult  înfăţişarea  oficioasă  ci¬ 
vilă,  şi  ajunse  culmea  până  în  a  se  recunoaşte  în  legea  ţării :  neconfesiona- 
lismul.  Preoţii  văzând  acum,  că  nu  mai  sunt  singurii  dispunători  în  afa¬ 
ceri  de  căsătorii,  etc.,  începură  a  mai  slăbi  şi  ei  legăturile  canonice,  spre 
mai  marea  slăbire  a  disciplinei  bisericeşti. 

Aşa  reduseră,  bunăoară  la  căsătorie,  vestirile  dela  trei  la  una,  des¬ 
fiinţară  dispensaţiile  protopopeşti  numite  ţiduli  protopopeşti,  nu  se  mai 
puse  preţ  aşa  de  mare  pe  buna  învoire  între  nupturienţi,  pentrucă  cununia 
bisericească,  rămase  facultativă  faţă  de  cea  civilă  obligătoare.  Sunt  unii 
preoţi  cari  nu  mai  poftesc  ca  să  se  prezinte  tinerii  înaintea  lor  pentru  lu¬ 
area  protocolului  bunei  învoiri  cu  ei,  ci  simpîaminte  le  dau  extrasele,  şi 
le  fac  câte  o  vestire  la  biserică,  dacă  vor  vrea  a  se  mai  prezentă  şi  la 
biserică. 

Nu  e  corect  a  întrelăsâ  luarea  protocolului  bunei  învoiri  cu  nupturi- 
eirţii,  ci  trebuesc  îndemnaţi  şi  constrânşi  la  aceasta.  Purtarea  protocolului 
bunei  învoiri  este  şi  impus  preoţimei  prin  ordinul  Consistorial  Nr.  12, 
644/904  Bis.  iar  negligarea  aceasta  îşi  va  avea  urmările  ei  stricăcioase 
pentru  preoţime  în  viitorul  apropiat.  începând  cu  1  Octomvrie  1911  n.  a. 
c.  matriculanţii  civili,  nu  mai  au  lipsă  de  extrasele  dela  noi  pentru  fete 
de  16  ani  cari  se  mărită,  şi  nu  preste  mult  nu  vor  mai  cere  nici  extra¬ 
sele  feciorilor.  Atunci  tinerii  nu  se  mai  prezintă  la  preot  după  extrasele 
necesare  pentru  oficiul  civil,  astfel  preotul  —  dacă  nu  ţine  ordine  cu  pro¬ 
tocolul  bunei  învoiri  —  nu  va  avea  de  unde  şti,  că  cine  se  căsătoreşte, 
nu  va  avea  pe  ce  bază  să  facă  vestirea  şi  în  urmare  nici  cununia  nu  o 
va  putea  face  în  mod  canonic. 

Unde  deci  nu  s’ar  purtă  protocolul  bunei  învoiri,  acolo  să  se  intro¬ 
ducă  îndată,  pentru  a  nu  se  slăbi  şi  mai  mult  în  viitor  disciplina  biseri¬ 
cească.  Dupăce  s’a  săvârşit  şi  cununia  bisericească,  ar  fi  foarte  potrivit, 
ca  să  se  libereze  şi  din  partea  preotului  cununător,  o  adeverinţă  —  scu¬ 
tită  de  taxă  —  despre  încheierea  cununiei  bisericeşti  a  respectivilor.  Ade¬ 
verinţa  aceasta  ar  fi  bună  ca  dovadă,  atunci,  când  în  cutare  parohie  se 
aşează  streini,  veniţi  cine  ştie  de  unde,  despre  cari  nu  suntem  siguri  că 
trăesc  în  căsătorie  legală  ori  ilegală.  în  general  ar  servi  ca  document 
despre  încheierea  căsătoriei  bisericeşti. 

(Va  urmă).  Pr.  N.  Todea. 


MIŞCAREA  LITERARĂ. 

La  ziua  sf.  Andrei  şi  Temeliile  traiului  nostru.  Nrii  3,  4~ 5  din 

*  Biblioteca  Şaguna»  redactată  de  Dr.  loan  Lupaş,  protopop  în  Sălişte. 

Nr.  3  e  o  predică  rostită  în  biserica  cea  mare  din  Sălişte,  în  ziua 
de  sf.  Andrei  30  Noemvrie  1910,  cu  prilejul  conferenţei  preoţeşti. 

E  o  prea  frumoasă  asemănare  a  «marelui  nostru  Metropolit»  cu  «cel 
întâi  chemat»  Ia  apostolie,  pescarul  Andrei.  «O  îndoită  sărbătoare  este 
pentru  noi  Românii  dreptcredincioşi  ziua  de  astăzi,  care  în  rândul  întâi 
face  să  se  deschidă  porţile  de  amintire  creştinească  ale  vremurilor  aposto- 
leşti,  înfăţişându-ne  pilde  din  vieaţa  şi  credinţa  celui  întâi  chemat  apostol 
al  lui  Christos,  apoi  chiamă  în  amintirea  noastră  plină  de  evlavie  şi  de 
recunoştinţă  figura  celui  mai  mare  Mitropolit,  pe  care  l-a  trimis  milostivul 
Dumnezeu,  tocmai  la  plinirea  vremii,  ca  să  ne  scape  din  vâltoarea  pieirii, 
biserica,  legea  şi  neamul». 

Caracteristica  principală  a  acestor  figuri  măreţe  şi  luminoase  sunt: 
«aceeaş  tărie  apostolească,  aceeaş  flacără  a  credinţii  şi  aceeaş  neînfrântă 
statornicie  a  nădejdii  şi  dragostei  creştineşti». 

Se  înşiră  apoi  meritele  şi  însemnătatea  acestor  bărbaţi  luminaţi  şi  la 
urmă  se  arată  cum  şi  prin  ce  s’ar  putea  sărbători  mai  demn  şi  potrivit 
această  sfântă  şi  mare  zi. 


275 


Nr.  4 — 5.  Temeliile  traiului  nostru. 

în  această  broşură  ni-se  spune,  că  pe  lângă  Treimea  sfântă  a  Dum- 
nezeirii,  noi  Românii  mai  avem  o  treime  la  care  încă  trebue  să  ţinem  cu 
sfinţenie  ş.  a.  limba,  legea  şi  moşia.  în  cuvinte  pline  de  dragoste  şi  în¬ 
sufleţire  se  arată  pentru  ce  sunt  aşa  de  scumpe  şi  sfinte  pentru  noi 
aceste  odoare. 

«Limba  românească  este  vieaţa  neamului  nostru». 

«Legea  românească  a  fost  totdeauna  şi  va  rămânea  pentru  toate  vre¬ 
murile  tăria  noastră». 

«Iar  moşia  strămoşească  este  izvorul  drepturilor  noastre  şi  temelia  de 
căpetenie  a  traiului  nostru  în  această  lume  pământească». 

Iată  pentru  ce  trebue  să  ţinem  cu  sfinţenie  la  aceste  lucruri,  să  le 

îngrijim,  să  ostenim,  să  jertfim  pentru  ele.  La  sfârşit,  ca  concluzie  scoate 

trei  învăţături:  .  ,  • 

'  Legea  s’o  cinstim, 

Limba  s’o  iubim, 

Moşia  s’o  sporim  !• 

Recomandăm  tuturor  cetitorilor  noştri,  cu  toată  stăruinţa,  aceste  rân¬ 
duri  pline  de  căldură  şi  însufleţire.  Şi  dorim,  ca  să  încolţească  acest  sen¬ 
timent  de  mare  preţ  in  cât  mai  multe  suflete,  căci  avem  mare  lipsă  de  el. 

Şi  cărticelele  acestea  mai  mici,  ca  şi  celelalte  mai  mari  ale  d-lui  Lupaş 
sunt  cel  mai  pios  şi  demn  prinos  ce  se  poate  aduce  în  memoria  «ferici¬ 
tului  întru  Domnul  Andrei». 

O  idee  fericită  sunt  şi  locurile  alese  din  sf.  Scriptură,  ce  se  dau  la 
sfârşitul  fiecărui  număr. 

Vieata  şi  faptele  mecenatului  Nicola  Jiga,  discurs  comemorativ  de 
Gh.  Tulbure.  Preţul  50  bani.  «Ni-se  zugrăveşte  icoana  fericitului  binefă¬ 
cător  al  neamului  nostru  din  Bihor,  Nicola  Jiga,  fost  comerciant,  epitrop, 
senator  şi  director  şcolar,  din  a  căror  dărnicie  generoasă  s’au  făcut  multe 
lucruri  bune,  pe  vremuri.  într’altele  Jiga  a  întemeiat  o  fundaţiune  (care-i 
poartă  numele)  din  venitele  căreia  se  susţine  un  internat  gr.-or.  de  băeţi. 
Fundaţiunea  aceasta  există  de  peste  50  de  ani.  Răsfoind  mai  cu  atenţiune 
biografia  lui  Jiga  găsim  întriînsa  un  capitol,  care  formează  o  pagină  inte¬ 
resantă  din  luptele  Românilor  Ungureni  pentru  emanciparea  bisericii 
noastre  de  sub  ierarhia  sârbească  şi  pentru  dobândirea  drepturilor  auto- 

nomice  ale  bis.  gr.-or.  româneşti».  {Tel.  Rom.) 

* 

Triumful  creştinismului  de  loan  Roşiu.  Preţul  1  cor.  Cuprinde 
câteva  reflexiuni  actuale  la  aniversarea  1600-a  dela  emanciparea  religiunii 
creştine  (313 — 1913). 

Se  arată  superioritatea  şi  triumful  religiunii  creştine  asupra  tuturor 
sistemelor  religioase  ivite  înainte  şi  după  Christos. 

♦ 

Despre  lungoare  de  Dr.  B.  Başiotă  medic.  Preţul  20  fii.  O  folosi¬ 
toare  broşură  pe  un  teren,  unde  avem  mare  lipsă  de  astfel  de  îndrumări 

binevoitoare.  E  scrisă  chiar  când  boala  primejdioasă  seceră  fără  milă  în 
ţinutul  Clujului,  cu  scopul  «ca  mai  ales  ţăranul  nostru  dela  sate  să  afle 
câteva  indrumări,  de  cari  să  aibă  folos». 

In  cuvinte  bine  înţelese  se  dă  definiţia  boalei,  se  arată  cauzele  ei, 
simptoamele  şi  decursul  ci,  iar  la  urmă  se  indică  mijloacele  de  apărare. 

Atragem  atenţiunea  preoţilor  noştri  asupra  ăstorfel  de  cărticele  foarte 
potrivite  de  a  fi  răspândite  în  popor. 

Sunt  binevenite  mai  ales  la  noi,  astfel  de  sfaturi  înţelepte.  Ţăranii 
noştri  sunt  foarte  neajutoraţi  şi  stângaci  în  faţa  primejdiilor  mari,  că  de 
multeori  te  cuprinde  mila. 

Seminţele  bune  aruncate  în  acest  ogor  părăsit  vor  aduce  cu  timpul 
roade  bogate  şi  folositoare. 

* 

Locuit-au  Românii  în  Ardeal  pe  timpul  venirei  Ungurilor?  de 

Zenovie  Pâclişan.  Reproducere  din  «Cultura  Creştină».  In  acest  articol 
d-1  Z.  Pâclişan  continuă  polemica  cu  istoricul  maghiar  Karâcsonyi,  care 
cu  încăpăţinare  susţine  că  noi  am  îi  venit  în  Ardeal  după  sosirea  Ma¬ 
ghiarilor  în  aceste  ţinuturi. 

Dl  Pâclişan  aduce  argumente  pentru  justificarea  continuităţii. 

* 

Din  «Biblioteca  pentru  toţi»  am  mai  primit  Nrii  745—746. 

«Cum  poţi  deveni  hipnotizator? 

* 

La  sate,  comedie  într’un  act.  Prelucrata  după  Octave  Feuillet  de 
Horia  Petra-Petrescu.  Preţul  50  bani.  O  comedie  plină  de  sentiment,  potrivită 
pentru  diletanţii  de  prin  oraşele  noastre. 


CRONICĂ  B1SERICEASCĂ-CULTURALÂ. 


Biserica  contra  neamului?  Sub  acest  titlu  scrie  revista  —  « Con¬ 
vorbiri  literare »  din  Bucureşti,  în  Nr.  4  următoarele: 

înfiinţând  episcopii  maghiare  greco-catolice,  Ungurii  pun  în  aplicare 
planul  lor  mai  vechiu  de  a  surpă  autonomia  bisericii  noastre  de  peste 
munţi;  de  a  lovi  limba  românească  şi  în  faţa  altarului,  după  ce  au  lovit-o 
în  şcoli.  E  incalculabilă  paguba  culturală  a  unui  popor,  ai  cărui  prunci  sunt 
siliţi  să  se  apropie  de  cele  dintâi  elemente  ale  culturii  într’o  limbă  necu¬ 
noscută.  Tot  pe  atâta  de  grozavă  e  însăşi  situaţia  norodului  ce  nu  mai 
poate  auzi  învăţăturile  bisericii  în  limba  sa  proprie. 

Această  cumplită  încercare  vine  acum  de  pe  urma  despărţirei  bise¬ 
ricii  româneşti  Ia  începutul  secolului  18-lea.  Unirea  Iui  Atanasie  dă  azi 
roade  în  adevăr  amare.  Atanasie,  după  judecata  istoricului  lorga,  eră  «un 
Român  fără  simţ  de  neamul  său.  Intre  deosebitele  forme  de  unire  cu  Bise- 


277 


rica  Romei,  pe  care  le-au  întrebuinţat  neamurile  ajunse  în  stăpânirea  Au¬ 
striei,  nici  una  n’a  fost  aşa  de  ruşinoasă  şi  brutală...  Declaraţia  lui  din 
Aprilie  1701  e  de  sigur  cel  mai  înjositor  act  public  săvârşit  până  atunci  de 
vre-un  vlădică  românesc...  Sărbătorirea  de  atunci  a  iui  Atanasie  s’a  făcut 
pe  ruina  unei  vechi  organizaţii  bisericeşti,  pe  rămăşiţele  sfâşiate  ale  trupului 
bisericii  româneşti  unice,  întinse  fără  întrerupere  până  la  hotarele  neamului». 

Fapta  de  acum  200  de  ani  se  răsbună  azi  cumplit  asupra  limbei  şi 
sufletului  poporului  românesc.  Ce  vor  deveni  Românii  care  vor  auzi  ungu¬ 
reşte  şi  în  biserică!  E  momentul  suprem  ca  oamenii  de  o  reală  cultură 
să  se  pronunţe:  dacă  biserica  poate  fi  contra  aspiraţiunilor  unui  neam. 
Cultul  care  ucide  sufletul,  ucizând  limba,  e  o  impilare;  o  astfel  de  operă 
e  mai  întâi  de  toate  o  faptă  necreştină,  iar  cei  ce  se  gândesc  la  unitatea 
culturală  nu  vor  putea  pune  niciodată  mai  pe  sus  de  cultura  şi  fiinţa  nea¬ 
mului  ceeace  atinge  tocmai  cultura  şi  fiinţa  etnică  a  naţionalităţii  lor. 

* 

Consistorul  superior  bisericesc  din  Bucureşti  s’a  întrunit  în  sesiune 
extraordinară,  de  primăvară,  Marţi,  la  1  Mai  v.  sub  prezidiul  I.  P.  S.  S 
mitropolitul  primat  Conon,  care  a  ţinut  cu  acea  oeaziune  o  remarcabilă 
cuvântare  de  deschidere. 

I.  P.  S.  Sa  a  spus  că  în  actuala  sesiune,  o  parte  din  membrii  con- 
sistorului  şi-au  împlinit  mandatul  ce-I  deţin  şi  a  mulţumit  acelor  membrii 
pentru  activitatea  ce  au  depus  luând  parte  la  toate  lucrările  consistorului. 

Vorbind  despre  programul  de  lucrări  viitoare,  I.  P.  S.  Sa  a  cerut 
reorganizarea  legilor  clericale,  care  să  fie  puse  în  acord  cu  legile  civile. 
Deasemeni  reorganizarea  corpului  cântăreţilor  bisericeşti,  îmbunătăţirea 
soartei  preoţilor  dela  sate,  înfiinţarea  cursului  de  religie  în  toate  şcolile 
publice,  reînfiinţarea  seminariilor  suprimate  de  pe  lângă  episcopii,  reînfiin¬ 
ţarea  vechei  facultăţi  de  teologie  dela  Iaşi,  înfiinţarea  de  predicatori,  cum 
şi  îmbunătăţirea  stărei  materiale  a  personalului  administraţiei  bisericeşti. 

Dl  C.  C.  Arion,  ministru  de  interne  şi  interim  la  culte,  răspunzând 
l.  P.  S.  Sale  mitropolitul,  a  spus: 

Consistorul  superior  este  adunarea  ce  reprezintă  interesul  bisericei 
şi  în  mânile  lui  stă  viitorul  bisericei  noastre.  Consistorul  a  modificat  şi  a 
şters  acele  dispoziţiuni  cari  au  adus  zavistie  în  biserică.  El  a  curmat  răul 
dela  rădăcină  şi  a  rămas  organul  prin  care  poporul  credincios  poate  să 
vorbească  de  nevoile  sale.  Deci  cu  o  deplină  convingere  să  spuneţi  tot 
ce  aveţi  de  spus  şi  să  fiţi  siguri  că  atunci,  când  cererea  va  fi  dreaptă,  va 
găsi  răsunet  şi  sprijin  la  guvern,  oricare  va  fi  el  Alegerile  de  mitropolit, 
episcop  şi  arhierei,  n’au  avut  nici  favoriţi,  nici  susţinuţi.  Biserica  este  operă 
aşa  de  înaltă,  încât  ea  trebuie  să  ne  ridice  sufletul  şi  cugetui.  Ea  trebuie 
să  fie  pe  de-asupra  sferelor  politice.  A  căutat  şi  a  gonit  cearta  din  sînul 
ei.  Sunt  fericit  că  în  cele  din  urmă  padeâ  a  fost  întronată.  Ea  există,  să 
căutăm  să  o  păstrăm.  In  ceeace  priveşte  programul  îl  voiu  sprijini  şi 
de  sigur  că  aşa  va  face  orice  ministru.  Preoţii  dela  sate  au  tot  dreptul 

să  se  plângă,  au  multă  dreptate.  S’a  căutat  să  li-se  ia  pământurile,  dar 
li-se  va  da  o  echitabilă  despăgubire.  învăţământul  religios  să  se  facă  cât 
e  posibil  prin  preoţi.  Nu  sunt  în  contra  înfiinţărei  vechii  facultăţi  de  teo¬ 
logie  din  laşi.  dar  mă  tem  că  nu  vom  putea  găsi  profesorii.  Şi  aceasta 
să  rămână  ca  un  desiderat,  pentru  când  vom  avea  destui  teologi.  îmbu¬ 
nătăţirea  stărei  materiale  a  preoţilor  e  o  mare  problemă.  Mijloacele  noa¬ 
stre  sunt  foarte  restrânse,  am  cerut  mult  şi  nî-s’a  dat  puţin.  Ce  e  drept 
ar  trebui  o  sumă  enormă,  peste  100  milioane.  Cred  că  la  bugetul  viitor 
voiu  puteâ  aveâ  mai  mult  pentru  satisfacerea  nevoilor  urgente.  Vă  urez 
din  tot  sufletul,  —  a  încheiat  dsa,  —  spor  la  muncă. 

S’au  ales  apoi  membrii  in  diferitele  comisii  ale  consistorului.  S’a  ales 
o  comisiune  pentru  a  se  ocupă  cu  chestiunea,  ca  divorţurile  căsătoriilor 
civile  să  fie  puse  de  acord  şi  cu  legile  bisericeşti,  nu  numai  cu  legile 
civile.  Preotul  Procopiescu  vorbeşte  despre  necesitatea  predicatorilor,  cari 
să  nu  fie  destinaţi  poporului,  ci  preoţilor  prea  puţin  pregătiţi  cu  predica. 
E  datoria  noastră,  spune  S.  Sa,  să  chemăm  la  însufleţire  pe  preoţi  şi  pe 
credincioşi.  Predicatorii  să  fie  aduşi  la  episcopii,  şi  acolo  să  facă  cursuri 
de  predică  cu  preoţimea. 


Tipicul  cultului  religios. 

Cazuri  liturgice,  date  şi  indigitări  tipiconale  pe  luna  lui  Maiu  şi  Iunie. 

Duminecă  în  27  Maiu,  dumineca  a  2-a  după  Rusalii  glas  1,  voscr.  2,  Sftul  muc. 
Terapont.  Evanghelia  dela  liturgie  dela  Matei:  „In  vremea  aceea  umblând  Isus 
pe  lângă  marea  Galileii".  La  utrenie,  «Dumnezeu  este  Domnul,  troparele  dela  înche¬ 
ierea  vecerniei  de  Sâmbătă  seara.  Ectenie  —  seria  primă  de  sedelne  —  ectenie  —  seria 
a  Il-a  a  sedelnelor  din  octoih  şi  troparele  învierii  «soborul  îngeresc  s'a  mirat»  —  ecte¬ 
nie  —  ipacoiul  şi  antifoanele  glasului  cu  prohimenul  lor  —  evanghelia  utreniei  a  Il-a, 
—  învierea  lui  Christos  cu  psalm  £.0,  catavasiile  «Bunei  Vestiri»  «Deschide-voiu  gura  mea.» 
La  peasna  a  3-a  sedelnele  Mineiului,  la  peasna  a  6-a  condacul  şi  icosul  învierii,  iar  la 
peasna  a  9-a  imnul  Născătoarei  de  Dumnezeu.  După  peasna  a  9-a  şi  după  ectenie  ur¬ 
mează  sfetilna  «Sfânt  este  Domnul»,  sîetilna  octoihului  a  Il-a,  «mărire»  a  Mineiului  «şi 
acum»  bogorodicina  sfetilnei  învierii  şi  hvalitele  din  octoic  cu  «mărire»  stihira  evan¬ 
gheliei,  şi  «şi  acum  —  Prea  binecuvântată  eşti»  pe  melodia  troparului  glasului  1. 

Sâmbătă  în  2  Iunie  Ia  vecernie:  Preotul,  intrând  în  altar  şi  luând  epitrahilut 
dă  binecuvântarea,  zicând  cu  glas  ridicat:  «Binecuvântat  este  Dumnezeul  nostru...», 
iar  strana  răspunzând  cu  «Amin»  zice  de  3-ori  «veniţi  să  ne  închinăm»  şi  ceteşte  până 
la  sfârşit  psalmul  de  seara  *Binecuvintează  suflete  al  meu  pre  Dotnnuh.  în  acest  re- 
stimp  preotul  iese  pe  uşa  dinspre  miazănoapte  din  altar  şi  postându-se  în  faţa  uşei  îm¬ 
părăteşti,  îşi  ceteşte  rugăciunile  de  seara  din  iiturgier.  Terminându-le  aceste  molitve 
întră  iar  în  altar  pe  uşa  dinspre  miazăzi.  Cetind  strana  psalmul  de  seara,  preotul  zice 
ectenia  cea  mare  de  începere  «Ca  pace  Domnului  să  ne  rugăm-».  După  vosglasul  ace¬ 
stei  ectenii  strana  ceteşte  caftisma  prescrisă  din  psaltire  şi  cântă  pe  melodia  glasului  de 
rând  (in  această  zi  glas  2)  «Doamne  strigat-am»  cu  10  stihiri,  7  ale  Octoihului  şi  3  ale 
Mineiului.  «Mărire»  din  Mineiu  «şi  acum»  bogorodicina  glasului  de  rând.  (Dacă  la 
Mineiu  nu  se  află  «Mărire»  separat  de  «şi  acum»,  se  va  cântă  «Mărire  —  şi  acum*  bogo¬ 
rodicina  glasului  de  rând.)  In  decursul  cântării  «Doamne  strigat-am  se  tămâiază  în¬ 
treaga  biserică,  iar  când  se  cântă  dogmatica  glasului  cu  «şi  acum»  preotul  îmbracă  şi 

feionul  şi  cădind  sfânta  masă  în  chipul  crucii  iese  pe  uşa  dinspre  miazănoapte,  cădeşte 
din  faţa  uşii  împărăteşti  sfintele  icoane,  stranele  şi  poporul  şi  zicând  «înţelepciune 
dreaptă»  întră  pe  uşa  din  mijloc  în  altar.  Strana  după  acestea  ceteşte  Imnul  de  seara 
«Lumină  lină.».  Preotul  după  aceasta  din  uşa  împărătească  zice:  «Să  luăm  aminte  pace 
tuturor,  iar  strana  răspunzând  cu  «şi  duhului  tău»  cântă  prohimenul  de  Sâmbătă  seara 
«Domnul  s’a  împărăţii»  cu  stihurile  lui  pe  melodia  troparului  glasului  6,  Urmează  după 
acestea  ectenia  «Să  zicem  toţi»  după  a  cărei  vosglas  se  ceteşte  imnul  «învredniceşte-ne 
Doamne». 

(Dacă  Dumineca  ar  cădea  o  sărbătoare  mineală  mai  însemnată,  atunci  Ia  «Doamne 
strigat-am*  se  cântă  6  stihiri  din  Octoic  şi  4  din  Mineiu.  iar  între  prohimen  şi  între 
ectenia  «să  zicem  toţi»  s’ar  ceti  şi  paremîile  Mineiului).  După  imnul  «învredniceşte-ne 
Doamne»  preotul  zice  ectenia  celor  6  cereri  şi  după  al  2-!ea  vosglas  al  acestei  ectenii 
urmează  pe  melodia  antifonului  (dacă  n’are  glasul  antifon  cu  melodie  specială,  pe  me¬ 
lodia  troparului)  glasului  de  rând  stihoavna  învierii  din  Octoic  cu  «Mărire»  din  Mineiu 
«şi  acum»  dogmatica  stihoavneî  acelui  glas,  pe  care  s’a  cântat  «Mărire».  (De  nu  are 
Mineiul  «Mărire»  separat  de  «şi  acum»,  se  cântă  «Mărire  —  şi  acum»  dogmatica  sti- 
hoavnei  glasului  de  rând.  După  «Mărire  şi  acum»  dela  stihoavnă,  strana  ceteşte  «Acum 
slobozeşte,  -  Sfinte  Dumnezeule,  —  Preasfântă  Treime,  —  Tatăl  nostru».  După  vos- 
glasul  «Că  a  ta  este  împărăţia»  strana  cântă  troparele  în  ordinea  următoare :  1.  troparul 
învierii  a  glasului  de  rând,  2.  «Mărire»  troparul  Mineiului,  3.  «şi  acum»  bogorodicina  tro¬ 
parului  acelui  glas  din  Octoic,  pe  care  s’a  cântat  troparul  Mineiului.  După  tropare  preotui 
din  uşa  cea  mare,  stând  cu  faţa  câtrâ  popor,  zice:  «înţelepciune»,  strana  «Binecuvin- 
tează  părinte».  Preotul:  «Celce  este  binecuvântat  Christos  Dumnezeul  nostru  totdeauna 
acum  şi  pururea  şi  în  vecii  vecilor»,  strana  «Amin»  şi  «întăreşte  Doamne  pe  preaînălţatul  îm¬ 
păratul  şi  regele  nostru  N.  N.  în  sfânta  dreapta  credinţă  a  dreptcredincioşilor  creştin: 
în  veacul  veacului».  Preotul,  închinându-se  spre  icoana  Născătoare:  de  Dumnezeu,  zice, 
«Preasfântă  Născătoare  de  Dumnezeu  mântueşte-ne  pre  noi»,  strana  «Ceeace  eşti  mai 
cinstită  decât  Heruvimii  etc».  Preotul,  făcând  închinăciune  spre  icoana  mântuitoruiuii 
zice:  «Mărire  Ţie  Christoase  Dumnezeul  nostru,  nădejdea  noastră  mărire  Ţie»,  strana 
«Mărire  —  şi  acum»,  «Doamne  milueşte-ne»  de  3-ori,  «întru  numele  Domnului  bine¬ 
cuvânta  părinte»  şi  preotul  face  otpustul  dupăcum  este  arătat  în  liturgier.  După  otpust 
strana  cântă  «Stăpână  primeşte  rugăciunile  robilor  Tăi». 

Duminecă  în  3  Iunie  S.  Mucenic  Luchîan  glas  2.  vos.  3.  Evanghelia  la  litur¬ 
ghie  dela  Mateiu:  Zis-a  Domnul:  luminătorul  trupului  este  ochiul.  La  utrenie: 
Preotul  intrând  în  altar  şi  luând  epitrahilul,  dă  binecuvântarea  zicând:  «Binecuvântat 
este  Dumnezeul  nostru»  Strana  răspunde  cu  «Amin»  şi  zicând  «veniţi  să  ne  închinăm» 
de  trei  ori,  ceteşte  cei  doi  psalmi  de  dimineaţa  din  octoic  sau  ciaslov.  După  aceea  zice 
«Mărire  -  şi  acum»  —  «Sfinte  Dumnezeule»  —  «Prea  sfântă  Treime»  —  «Tatăl  nostru» 
şi  troparele  prescrise  după  cei  doi  psalmi  dintâi  din  Octoih  sau  ciaslov.  Preotul  zice 
ectenia  «Miluieşte-ne  pre  noi  Dumnezeule  după  mare  mila  Ta»  şi  celelalte,  iar  după 
vosglas  zice  strana  «Intru  numele  Domnului  binecuvintează  părinte».  Preotul  binecuvin- 
tează  zicând:  «Mărire  Sfintei  şi  cei  de  o  fiinţă,  de  vieaţă  făcătoarei  şi  nedespărţitei 
Treimi  totdeauna  acum  şi  pururea  şi  în  vecii  vecilor».  Strana  «Amin»  —  «Mărire  întru 
cei  de  sus  lui  Dumnezeu»  de  trei  ori  şi  «Doamne  buzele  mele  vei  deschide»  de  2  ori 
şi  ceteşte  ceialalţi  psalmi  de  dimineaţa.  In  timpul  cetirii  acestor  psalmi  preotul  eşind  ca 
la  vecernie  şi  postându-se  în  faţa  uşei  din  mijloc  îşi  ceteşte  molitvele  de  dimineaţa  din 
liturgier.  Urmează  apoi  ectenia  cea  mare  de  începere  <  Cu  pace  Domnului  să  ne  rugăm  > 
iar  după  vosglasul  ei  strana  cântă  pe  melodia  troparului  glasului  de  rând  (azi  glas  2) 
«Dumnezeu  este  Domnul»  de  4  ori  şi  troparele  in  ordinea  in  care  s’au  cântat  seara 
ia  vecernie.  După  l-a  stihologie  a  caftismei  din  psaltire  urmează  ectenie  mică  dela  preot, 
iar  după  vosglas  pe  melodia  troparului  glasului  de  rând  strana  cântă  seria  primă  de 
sedelne  din  octoic.  Urmează  a  Il-a  stihologie  şi  ectenie  mică  şi  seria  a  2-a  de  sedelne. 
Nemijlocit  după  seria  a  2-a  de  sedelne  strana  cântă  troparele  învierii  « Soborul  îngeresc » 

cu  stihul  «bine  eşti  cuvântat  Doamne,  învaţă-ne  pre  noi  îndreptările  Tale»  înaintea 
fieştecărui  tropar.  In  decursul  acestor  tropare  biserica  întreagă  se  tămâiazâ  şi  se  trag 
clopotele.  După  troparele  învierii  preotul  zice  ectenie  mică,  iar  strana  ceteşte  ipacoiul  şi 
cântă  antifoanele  glasului  de  rând.  (Fiind  şi  sărbătoare  mineală  Dumineca,  după  seria  a 
doua  de  sedelue,  se  cântă  polileul  cu  pripelele,  apoi  troparele  învierii  iar  după  ectenie  mică 
dela  preot  se  cântă  sedealna  polileului  şi  numai  după  aceea  se  ceteşte  ipacoiul  şi  se 
cântă  antifoanele  glasului).  Cântate  antifoanele,  preotul  din  uşa  cea  mare  zice:  «Să 
luăm  aminte,  pace  tuturor»  strana  «şi  duhului  tău»  preotul  «înţelepciune»  iar  strana 
cântă  prohimenul  antifonului  cu  stilurile  lui.  După  prohimen  zice  preotul:  «Domnului 
să  ne  rugăm»,  strana  «Doamne  milueşte-ne»,  preotul  «Că  sfânt  eşti  Dumnezeul  nostru 
şi  întru  sfinţi  te  odihneşti»  strana  «Toată  suflarea»  de  3  ori.  Indică  apoi  preotul  îmbră- 
cându-se  şi  în  feion  evangelia  utreniei  zicând:  «Şi  pentruca  să  ne  învrednicim  a  ascullâ 
sfânta  evangelie  pe  Domnul  Dumnezeu  să-I  rugăm»,  strana:  «Doamne  ini!ueşte-ne»  de 
3  ori.  Preotul:  «Cu  înţelepciune  dreaptă  să  ascultăm  sfânta  evangelie  pace  tuturor». 
Strana:  «Şi  duhului  tău».  Preotul:  «Din  sfânta  evangelie  a  lui  N.  cetire».  Strana  «Mărire 
ţie  Doamne,  tnăriie  ţie».  Preotul  dupâce  zice  «să  luăm  aminte»  ceteşte  din  uşa  cea  mare 
evangelia  utreniei  care  este  la  rând.  După  evangelie  strana  ceteşte  «învierea  lui  Chri- 
stos  văzând»  şi  psalm  50  şi  cântă  pe  melodia  glasului  2  «mărire.  —  Pentru  rugăciunile 
apostolilor  Tăi»,  «şi  acum  —  Pentru  rugăciunile  Născătoarei  de  Dumnezeu»  şi  pe  me¬ 
lodia  glasului  6  stihul  «Milueşte-ne  Dumnezeule  după  mare  mila  Ta  etc».  cu  stihirea 
«înviind  Isus  din  mormânt-.  Zice  apoi  preotul  ectenia  «Mântueşte  Doamne  poporul 
Tău»  cu  vosglasul  «Cu  mila  şi  cu  Indurările»,  (fiind  şi  o  sărbătoare  mineală  Dumineca, 
după  psalm  50  se  cântă  cu  stihul  «milueşte-ne  Dumnezeule»  nu  «înviind  Isus»  ci  stihira 
sărbătorii  de  mineiu).  Urmează  catavasiile  (a  Bunei  vestiri  şi  numai  când  întră  vre-o 
sărbătoare  se  cântă  ale  sărbătorii)  cu  ectenie  mică  şi  sedelnele  mineiului  la  peasna  a 
3-a  şi  ectenie  mică  şi  condaeul  şi  icosul  glasului  de  rând  la  peasna  a  6-a.  Peasna  a  8-a 
se  cântă  cu  stihul  «să  lăudăm,  bine  să  cuvântăm»,  iar  după  această  peasnă  preotul  zice : 
«Pre  Născătoarea  de  Dumnezeu  şi  maica  luminei  întru  cântări  cinstindu-o  să  o  mărim» 
şl  strana  cântă  «Măreşte  suflete  al  meu  —  Ceea  ce  eşti  mai  cinstită»  şi  celelalte  apoi 
însăşi  peasna  a  9-a  a  catavasiilor  cu  stihul  «Prea  Sfântă  Născătoare  de  Dumnezeu,  mân- 
tueşte-ne  pre  noi».  Ectenie  mică,  sfetilna  învierii  «mărire»  sfetilna  mineiului  «şi  acum» 
bogorodicina  sfetilnei  învierii  din  octoih.  Urmează  «Toată  suflarea»  pe  melodia  glasului 
de  rând  cu  stilurile  hvalitelor  pe  8  toate  din  octoih.  (De  este  o  sărbătoare  mineală  4 
din  octoic  şi  4  din  mineiu).  «Mărire»  stihira  evangeiiei,  a  rândului  «şi  acum  —  Prea 
binecuvântată  eşti».  Aceasta  împreună  cu  doxologia  cea  mare  pe  melodia  antifonului 
glasului  de  rând.  După  doxologie  de  e  la  rând  glas  1,  2,  3,  4  troparul  «Astăzi  mân¬ 
tuirea»  de  e  la  rând  glas  5,  6,  7  sau  8  troparul  «Inviata-i  din  mormânt».  In  decursul 
cântării  hvalitelor  preotul  pregăteşte  după  rânduiala  din  liturgier  proscomidia,  la  doxo¬ 
logie  cădeşte  biserica  şi  pe  credincioşi,  iar  după  vre-unul  din  cele  2  tropare  de  mai 
sus,  începe  sfânta  liturgie. 

Duminecă  în  10  Iunie  dum.  a  4-a  după  Rosalii  S.  Mucenic  Timotei  glas  3 
voscr.  4.  Evanghelia  la  liturgie  dela  Matei :  In  vremea  aceea,  Intrând  Isus  în  Capernaum. 

Duminecă  în  17  Iunie,  dum  a  5-a  după  Rosalii  S.  Muc.  Manuil  glas  4  voscr. 
5.  Evanghelia  la  liturgie  dela  Matei:  <în  vremea  aceea  trecând  Isus  de  cea  parte  în 
laturea  Gergesenilor». 

Duminecă  în  24  Iunie,  dum.  a  6-a  după  Rosalii,  Naşterea  Sfântului  Ioan  Bo¬ 
tezător,  glas  5  voscr.  6.  Evanghelia  la  liturgie  dela  Matei:  „în  vremea  aceea,  in¬ 
trând  Isus  în  Corabie"  şi  a  sfântului.  Normele  tipiconale  din  această  Duminecă  sunt 
indicate  mai  de-aproape  la  vecernia  din  2  şi  la  utrenie  din  3  Iunie,  la^observarea  «când 
cade  pe  Duminecă  şi  o  sărbătoare  mineală». 

Joi  în  28  şi  Vineri  29  Iunie  la  vecernie  şi  la  utrenie  toată  slujba  se  face 
din  mineiu,  întru  toate  după  normele  pe  cari  le  dă  această  carte  conducătoare. 

Cantor, 


